Anak Mengadu Lapar Bila Puasa? Ibu Ayah Boleh Cuba Tip Ni! Sekali Cadangan Menu Untuk Anak Bangun Sahur

Lagi 2 hari je lagi kita nak memasuki bulan yang mulia, bulan Ramadan. Yang merisaukan mak ayah, macam mana nak latih anak berpuasa. Yang mana pertama kali nak ajar anak berpuasa tu, boleh cuba tip mudah ini dari Hello Doktor. Harap perkongsian ini membantu anda semua ya…

Tip bantu anak menahan lapar dahaga sepanjang puasa

Berpuasa pada bulan Ramadan adalah salah satu rukun Islam yang wajib ditunaikan oleh individu dewasa yang sihat. Bagi kanak-kanak yang belum baligh, mereka tidak diwajibkan untuk berpuasa.

Tetapi bagaimana jika si kecil ingin berpuasa? Mampukah mereka untuk berpuasa?

Sudah tentu mereka boleh! Bahkan ia amat digalakkan jika mereka menunjukkan minat untuk berpuasa walaupun belum memasuki usia yang diwajibkan berpuasa.

Sebagai ibu bapa, berikut adalah beberapa petua yang boleh anda lakukan untuk memudahkan anak berpuasa dan bagi memastikan mereka dapat menjalani ibadah tersebut dengan selamat:

Resepi sahur mudah untuk anak

Berdepan kerenah anak yang cerewat makan semenangnya boleh menguji kesabaran, apatah lagi jika dalam bulan Ramadan, anda pastinya akan lebih tertekan.

Apa kata anda cuba menu sahur simple dan mudah berikut untuk memastikan si kecil kenyang sepanjang tempoh berpuasa.

#1 Susu kurma dan badam, resepi sahur mudah dan berkhasiat
Susu kurma yang dicampur badam adalah cara terbaik untuk memulakan hari. Minuman lazat ini pastinya dapat menjadi kegemaran anak. Ia bukan sahaja membekalkan tenaga buat si manja, tetapi turut membuatkan mereka kenyang untuk tempoh yang lebih lama.

#2 Menu sahur simple Lempeng pisang madu
Lempeng yang lembut dan gebu pastinya boleh menarik perhatian anak untuk bersahur dan ia juga mengenyangkan. Selain itu, lempeng merupakan antara menu yang mudah untuk disediakan pada waktu sahur.

Untuk menjadikan ia lebih menarik, jangan lupa menambah madu dan juga pisang untuk memberikan tenaga tambahan buat mereka!

#3 Pilihan resepi sahur mudah Nasi goreng telur
Nasi goreng adalah salah satu menu kegemaran kebanyakan individu, termasuk kanak-kanak. Menu yang satu ini juga sesuai dihidangkan sebagai menu sahur simple kerana ia tidak memerlukan banyak bahan dan boleh disediakan dalam masa singkat.

Untuk versi sihat, elakkan daripada menambah nuget atau sosej kegemaran anak.

Sebaliknya, masukkan bahan yang lebih sihat seperti pelbagai jenis sayur seperti kubis, brokoli, lobak merah atau kacang pis supaya keperluan serat anak anda dikekalkan.

Di samping itu, anda juga boleh menambah telur mata atau telur dadar sebagai sumber protein haiwan yang baik untuk anak.

#4 Omelet keju brokoli
Telur adalah sumber protein yang sangat baik untuk kanak-kanak yang semakin meningkat umur, dan telur dadar merupakan antara menu sahur yang boleh ibu sediakan.

Buatkan telur dadar dengan potongan brokoli, kacang pis serta bayam. Pastikan juga anda memasukkan keju supaya keperluan vitamin dan mineral anak anda dipenuhi sepanjang hari.

#5 Nuget tauhu sayur
Nuget antara makanan digemari kanak-kanak disebabkan rasa dan juga terdapat dalam pelbagai bentuk yang menarik.

Jadi apa kata anda sediakan nuget sendiri? Anda boleh menyiapkannya pada waktu malam dan meletakkannya di dalam penyejuk beku atau sejuk. Jadi, apabila tiba waktu sahur, anda hanya perlu menggorengnya.

Untuk menjadikannya lebih sihat, buat versi nuget dengan menambah lobak merah dan tauhu. Kedua-dua bahan ini mengandungi vitamin dan mineral yang diperlukan oleh kanak-kanak.

Semoga resepi sahur mudah yang dikongsikan di atas dapat memberikan anda idea untuk hidangan si kecil sahur nanti. Selamat mencuba!


“Semangat Nak Selfie Dengan Bini Aku Ya Allah.” Hafiz Suip Luah Rasa Gembira Isteri Berhijab, Warganet Titip Doa Istiqamah

Penyanyi Hafiz Suip meluahkan rasa terharu Dan syukur usai melihat penampilan terbaru isterinya, Nureffy Jesreel yang kini tampil berhijab

Perasaan tersebut diluahkn menerusi laman Instagramnya. Dalam perkongsian tersebut, Hafiz turut memuat naik gambar selfie bersama isteri tersayang.

“Ya Allah, semangat gila aku nak selfie dengan bini aku Ya Allah. Semoga hidayat ke seluruh alam. Amin, amin ya Rabbal’alamin. Cantik Nureffy,” katanya.

Perkongsian tersebut mendapat perhatian ramai. Rata-rata turut mengucapkan rasa gembira dan tahniah baik daripada rakan mahupun peminat pasangan ini.

Bahkan, mereka turut mendoakan agar Nureffy terus istiqamah dalam berhijab.

Antara yang meninggalkan komen serta menitipkan kata nasihat adalah Ustaz Abdullah Khairi yang yang turut gembira dengan penghijrahan tersebut.

Hafiz dan Nureffy mendirikan rumah tangga pada 2016. Pasangan itu dikurniakan dua cahaya mata iaitu Riyadh Zafri dan Alkaf Zayne.


Betulkah Anak Saya Degil Dan Nakal? Doktor Ini Jelaskan Caranya. Ibu Ayah Kena Alert!

Boleh dapat ‘darah tinggi’ rasanya jika tiap-tiap hari kena jerit pada anak supaya  berkelakuan elok.  Bagi anak yang sedang membesar khasnya di peringkat pra sekolah akan bersikap sedemikian. Ikuti lebih lanjut penjelasan pakar motivasi kekeluargaan,  Dr. Hj. Tengku Asmadi bin Tengku Mohamad perihal anak yang bersikap nakal, degil dan tidak mendengar kata ibu bapa.

Ibu bapa seringkali salah faham dan mudah melabel anak-anak secara negatif. Apabila anaknya degil, maka pada anggapan ibu bapa ia adalah tingkah laku yang negatif. Sebenarnya, setiap tingkahlaku anak-anak berbeza sebab mereka akan membesar sebagai individu yang berbeza dari segi watak dan peribadinya.

Degil itu dilihat sebagai negatif disebabkan anak-anak tidak mendengar kata nasihat yang ibu bapa berikan. Sebaliknya, jika dilihat dari satu sudut lain pula, degil itu membuktikan bahawa anak-anak tetap dengan kemahuan dan pendiriannya. Sifat degil sebegini perlu ada jika anak mahu berjaya satu hari nanti. Kejayaan memerlukan seseorang itu berdepan dengan masalah, cabaran dan ujian. Hanya mereka yang degil sahaja yang mampu melepasi semua ini. Oleh itu, adalah satu kesilapan sekiranya ibu bapa mahu agar sifat degil anak itu dibuang.

Sebenarnya, apa yang perlu dilakukan ialah menyalurkan sikap degil ini secara positif dan betul. Anak-anak yang masih kecil tidak mampu bezakan antara degil yang positif dan degil yang negatif. Maka adalah menjadi tanggung jawab ibu bapa untuk membantunya.

Karektor anak degil

Anak yang degil biasanya menunjukkan tingkah laku seperti berikut:

– Suka melakukan sesuatu ikut kehendaknya

– Tidak mendengar arahan atau nasihat

– Persisten dalam melakukan sesuatu hingga berjaya atau selesai

– Menunjukkan sikap kepimpinan dan adakalanya macam bos

– Tidak bergantung pada orang lain

– Suka lakukan apa yang dilarang

Cara pengendalian

Setiap kali anak menunjukkan sifat degil, anda boleh melakukan langkah-langkah berikut:

– Hargai sifat semulajadinya yang degil itu.

– Banyakkan berkomunikasi dan tanya apa yang dia mahu lakukan atau capai.

– Beritahu padanya, pastinya anak gembira jika boleh lakukan sesuatu yang juga

membuatkan anda sebagai ibu bapa gembira.

– Berikan dia alternatif untuk salurkan kehendaknya dalam situasi yang sesuai dan tidak

Berbahaya.

– Puji apabila anak mula mendengar nasihat atau cakap anda.

Berikut adalah contoh perbualan positif seorang ibu kepada anaknya.

Situasi: Imran seorang anak yang keras hati (degil). Walau pun telah dinasihati banyak kali, dia tetap akan panjat tepi tangga untuk naik ke atas dan ini membahayakannya.

Ibu : Imran, ibu tahu Imran suka memanjat betul?

Imran : Betul ibu

Ibu : Ibu pun suka apabila Imran memanjat, ia menunjukan bahawa Imran seorang yang berani dan sukakan cabaran. Agak-agaknya kenapa ibu selalu bising apabila Imran memanjat?

Imran : Tak tahu.

Ibu : Cuba Imran fikir apa boleh berlaku jika Imran salah panjat atau terlepas tangan?

Imran : Imran akan jatuh.

Ibu : Kalau jatuh sakit tak?

Imran : Sakit.

Ibu : Sebab itulah ibu bising, sebab ibu sayang Imran. Kalau Imran betul-betul suka

memanjat ibu akan bawa Imran ke Mall pada hujung minggu ini, dan dalam tu ada

tempat untuk kanak-kanak panjat-panjat. Di situ Imran boleh panjat sesuka hati,

tetapi kena janji dengan ibu untuk tidak panjat tangga lagi, boleh?

Imran : Betul ker ni ibu?

Ibu : Betul ibu janji.

Imran : Yeay, ok Imran janji takkan panjat di situ lagi.

Ibu : Hah, macam itulah anak ibu. Ibu suka apabila Imran mendengar kata. (Sambil

peluk atau usap kepalanya)

Contoh perbualan di atas jelas menunjukkan ibu menghargai kedegilan anak, menyatakan sebab kenapa dia dihalang untuk menerukan kelakuannya dan menawarkan alternatif baru untuk disalurkan kesukaan dan bakatnya. Akhir sekali, ibu memuji anak.

Dengan pendekatan sebegitu, anak-anak akan membesar dengan jiwa yang kuat. Mereka memliki kecerdasan emosi (EQ) yang tinggi. Kekuatan emosi membentuk anak-anak yang berakhlak mulia dan memiliki nilai moral yang tinggi. Mereka tidak melakukan perkara yang boleh merosakkan masa depannya. Mereka berfikir sebelum bertindak.

Sumber: Majalah Pa&Ma


Manisnya Ayat Fedtri Yahya Hargai Pengorbanan Isteri Tersayang

Bahagianya sebuah perkahwinan itu apabila suami isteri saling melengkapi antara satu sama lain. Malah lebih bahagia, bila suami begitu menghargai isteri.

Sebagaimana  rasa kekaguman hati pengacara dan personaliti televisyen, Fedtri Yahya kepada isterinya, Anati Ismail yang menjadi tulang belakangnya untuk menguruskan anak-anak yang masih kecil.

Perkara itu dikongsi oleh Fedtri menerusi entri di Instagram (IG) miliknya. Lebih menarik lagi, pada hari ini adalah Hari Wanita Sedunia. Bertepatan sangat ucapan yang ringkas penuh tersirat oleh personaliti ini.

“Wanita hebat ada di depan mata…”

“berjuang membesarkan putera – puteri harapan syurgawi ? ( sentiasa berperang di waktu pagi ?) demi sebuah ilmu.”

Fedtri dan Anati Ismail telah berkahwin pada 28 Mei 2011 dan dikurniakan tiga cahaya mata iaitu Indah Sutera Jannah, 7, Ahmad Wildan Arjuna, 5, dan Indah Rauvda Inaara, 2 dan yang terbaru, cahaya mata keempatnya  Ahmad Firaas Mevlana yang baru berusia 3 bulan.


“Patut Semua Suami Rasa” Bila Isteri Me Time, Suami Huru-Hara Seharian Urus Anak-Anak

Lumrah kehidupan rumah tangga, biasanya urusan kerja rumah termasuk bab menjaga anak-anak dipelopori oleh para isteri.

Memang kaum isteri paling hebat dengan pengurusan kerja rumah termasuk menguruskan anak tak kira sama ada isteri bekerja di pejabat mahu pun bergelar suri rumah.

Bagaimanapun kebanyakan para suami zaman sekarang sudah semakin prihatin dan ringan tulang untuk membantu para isteri membuat kerja rumah dan menjaga anak.

Lebih ekstra prihatin bila para suami memahami keperluan isteri untuk mempunyai masa sendirian atau me time berkualiti bagi melakukan perkara-perkara yang dia minat dan suka.

Percayalah, me time yang para isteri nikmati mampu memberikan mereka semangat baru selepas pulang kerana ketika me time, mereka dapat bergembira dengan apa yang dilakukan dan melupakan seketika kepenatan tugasan di rumah dan menguruskan anak-anak.

Tiada ruginya para suami membenarkan isteri mempunyai me time sekali-sekala.
Semuanya untuk kebaikan dan keharmonian rumah tangga sendiri.

Bukankah ada formula rumah tangga yang biasa kita dengar dalam memastikan kebahagiaan hidup berkeluarga itu bermula daripada isteri yang bahagia atau lebih popular orang putih sebut “Happy Wife, Happy Family”.

Pengalaman yang dilalui oleh bapa dua anak ini boleh dijadikan pengajaran kepada para suami yang mungkin sebelum ini tak memahami tugas sebenar seorang isteri.

“Baru tiga jam Mia tak ada, dah huru-hara hidupku”

Menurut Zaim, dia tidak menyangka duduk di rumah menguruskan anak-anak dan kerja rumah lebih penat berbanding kerja di luar atau di pejabat.

Dia juga turut meluahkan rasa empati dengan para suri rumah yang sepanjang hari melakukan semua tugasan tersebut tanpa henti.

Sumpah tak sangka duduk rumah dengan anak-anak lagi penat dari kerj luar/ofis

Ni baru kejap, macam mana agaknya suri rumah yang hari-hari buat kerja rumah dengan urus anak-anak?

Justeru sebagai suami yang prihatin, Zaim menyeru para suami di luar sana agar memahami para isteri dan cuba mengambil inisiatif untuk merasa sendiri pengalaman bergelar suri rumah dan membenarkan isteri keluar menghiburkan hatinya tanpa ditemani suami dan anak-anak sekali-sekala.

Zaim turut meminta maaf kepada isterinya kerana sebelum ini pernah mempertikaikan apa yang dilakukan oleh isteri sepanjang hari berada di rumah.

“buat suami-suami tolonglah faham isteri dan rasalah buat kerja rumah seharian

kasihankan isteri kita yang membantu kita sedangkan uruskan rumah tangga tanggungjawab suami buakn isteri tau. bantulah

Sorry sayang i pernah cakap “sayang penat buat apa je kat rumah?”

Rata-rata para isteri yang menonton video itu bersetuju dengan perkongsian tersebut kerana barulah para suami merasai sendiri pengalaman yang sama macam isteri.


Bila Anak Belajar Di Rumah, Isteri Akan ‘Bertukar’ Lagi. Menarik Perkongsian Dari Suami Ni!

Berkongsi kisah dan pengalaman sepanjang tahun lalu bila anak-anak belajar secara online di rumah dan kitalah sebagai ibu ayah yang ‘mengajar’ anak-anak untuk setiap mata pelajaran, nyata bukanlah mudah.

Bukan sahaja cabarannya untuk mengingat semula ilmu yang pernah dipelajari di zaman bersekolah m, bahkan tidak dinafikan tahap pendidikan anak-anak kita sekarang jauh lebih kehadapan. Berbeza dengan zaman kita sebagai pelajar.

Ditambah pula dengan kerenah anak-anak, diakui bukan semua antara kita sabar mendidik anak. Jika awalnya kita lemah lembut menjelaskan atau mengajar, sudahnya jika berkali-kali tidak juga difahami oleh anak memang senang cakap kita akan ‘bertukar’, mungkin jadi singa hatta makhluk hijau sekali pun!

Membaca perkongsian daripada seorang suami ini juga nyata pasti ramai antara kita melalui perkara yang sama. Boleh senyum sendiri dibuatnya.

Ini perkongsiannya.

“Mak ajar tak sama dengan cikgu ajar…”

Proses pengajaran dan pembelajaran di rumah…PdPR…

KPM baru umum, sesi persekolahan bersemuka ditangguhkan berikutan peningkatan kes Covid-19…

Bini dah tepuk dahi dah…🤦♀

Saya pun faham…sepanjang tahun lepas, dia salin satu-satu keje2 sekolah yang cikgu bagi…habis salin, dia panggil anak buat…rujuk buku teks, cari jawapan…dia sambung memasak…habis memasak, dia check keje sekolah anak…anak buat silap…dia salin sekali lagi keje sekolah tu, dia tutup api dapur, dia duduk sebelah anak, dia start “MENGAJAR”…

Saya ni work from home (WFH) …

Saya nampak, saya perati sambil tengah meeting online…

Sebelum nak ajar anak, dia baca dulu buku teks…lepas khatam bab atau tajuk yang perlu diajar tu, dia tgok soalan yang cikgu bagi…dia cari jawapan dulu, dia ingat dalam otak dia, pastu dia ajar…

Tak kata kat dia la, silibus budak2 sekarang bukan sama macam silibus kita dulu2…sekarang dah banyak soalan KBAT…seawal sekolah rendah pun soalan2 dah tricky…kita dulu ni darjah 1 smpai 3, dok belajaq menulis dan mengira lagi…yang xtak tau tulis pun ada lagi sampai kena masuk kelas pemulihan…darjah 3 pun ada yang tak pandai baca…sungguh, bukan nak buat cerita…

Kadang-kadang kan, anak sendiri ni pun haru biru jugak…masa mak dia dah boleh mengajar, dia kata dia lapaq, dia nak makan…takpa, p makan dulu…habis makan, dia kata pulak dia dah set cerita kat TV, dia nak tengok…mak dia marah, mak dia tutup TV…dah tu, sekali dengan kita pulak takleh tengok TV…baru belajar 5 minit, dia kata dia mengantuk la, nak berak la…macam-macam…

Perlu diakui yang cara mengajar cikgu-cikgu dan mak-mak ni tak sama…

Cikgu tu memang belajar cara untuk mengajar…Well trained, well educated…bini kita ni, walaupun educated, tapi not well trained…bila anak tak berapa nak boleh jawab, dia terang lagi…kali kedua ok, kali ketiga dia dah angin…bila berkali-kali, dia dah bukan macam bini sendiri dah…

Kita yang tengah meeting ni kalih tengok dia, dia tengok ja kita, cepat-cepat kita tengok balik skrin laptop…tunduk rapat, tak bangun dah kepala tengok dia…boleh tembuih dinding cara dia tengok tu…macam kita pulak buat salah kat dia…

Fuh, seriau, takut ooo bila bini jadi lagu tu…now, this situation will repeat again…anak2 kena start sesi persekolahan 2021 dgn pengajaran dan pembelajaran dirumah (PdPR)…

Dia pasti akan BERTUKAR lagi…😁

Jangan memandai suruh saya yang ajar anak…kalau saya ka, tak paham sekali, terbang dah anak tu sampai umah tok wan depa…

Pakcik tak kuat, bab ni pakcik pantang…senipis kulit bawang je kesabaran pakcik…

Sumber : Firdaus Shakirin


“Berhabuknya Speaking” Ramai Kagum Dengar Slang English Anak-Anak Faezah Elai!

Kebolehan berbahasa Inggeris kanak-kanak zaman sekarang memang sangat dikagumi.  Kebanyakan kanak-kanak era millenial ini sangat fasih berbahasa Inggeris sehingga kadangkala jika tidak melihat wajah mereka, kita sangka sedang menonton program Inggeris dari luar negara.

Perkembangan teknologi dan kemodenan membuatkan penguasaan bahasa Inggeris di kalangan kanak-kanak bukan lagi satu perkara pelik.

Bagaimanapun keupayaan mereka berbahasa Inggeris mengikut slang atau accent asli bahasa tersebut memang sangat dikagumi.

Pelakon dan usahawan jelita Faezah Elai turut mempunyai dua orang anak perempuan yang sangat fasih berbahasa Inggeris dengan slanga asli ‘mat salleh’.

Perkongsian video yang dimuat naik dalam Instagramnya menarik perhatian ramai pengikut Faezah yang seronok mendengar Dealova dan adiknya Aurora bertutur dalam Bahasa Inggeris.

Dalam video tersebut kedua beradik ini membuat video review hasil alat permainan yang mereka beli sendiri.

Menurut pemilik nama sebenar Nurul Faezah Elai, 40, kedua anaknya yang gemar membuat video review ala-ala Youtuber meminta ibunya memuat naik video tersebut di TikTok kerana mereka tiada sebarang akaun media sosial.

Jadi untuk tidak menghampakan permintaan anaknya Faezah telah berkongsi video tersebut.

Video ni amik masa kami kt Aloq Setaq shoot drama

so depa ni dok kt hotel.. Pi beli toys kt depa so depa tk kacau mommy nk shooting..

Bila dh beli depa kalut nk buat review toys ala2 YouTuber.. paihtu habaq pulak suruh boh dlm TikTok sbb depa tkdak media social.. ehhhh kalut aihhh!! Dh la toys tu beli duit sendiri dok kena buat review pulak.. Citt!!

Nyata gelagat kedua beradik tersebut mencuri hati ramai pengikut Faezah. Malahan ada yang berpendapat mereka berbakat menjadi pengacara rancangan kanak-kanak.

Sebelum ini Faezah pernah memberitahu anaknya memang lebih gemar bertutur Bahasa Inggeris sejak usia kecil lagi.

Selain fasih menguasai Bahasa Inggeris dan Bahasa Melayu, Dealova Heyrinna, 9, juga fasih berbahasa Mandarin yang dipelajari dalam kelas secara online.

Untuk rekod, Faezah Elai yang mendirikan rumah tangga dengan Pengarah drama Heykal pada 9 September 2011 dan dikurniakan dua orang cahaya mata perempuan Dealova Heyrinna, 9,  dan Aurora Heyrinn, 6 tahun.


“Kenapa Isteri Tak Suka Sentuh.” Salah Waktu Punca Isteri Mengelak Dipegang, Lelaki Ini Jelaskan Sebab Raih Perhatian Ramai.

“Kenapa isteri saya tak suka saya sentuh dia? Bila saya nak pegang je dia mengelak”

Begitulah antara situasi yang dialami oleh segelintir suami yang melahirkan kebimbangan mengenai sikap isteri.

Bimbang ia akan menjadi punca bahagia semakin kurang. Namun lelaki ini ada penjelasan lanjut mengenai situasi sedemikian.

Ikuti lanjut mengenai perkongsiannya.

“Yeke? Pernah tanya dia kenapa?” tanya saya.
“Tak pernah. Tapi kan, En Fadzli selalu beritahu yang orang perempuan ni suka disentuh, dipeluk dan pegang tangan.

Tapi kenapa isteri saya macam tak suka? Ke dia marah saya?”
“Mungkin juga” jawab saya.
“Cuma cuba semak balik, bila biasanya waktu tuan sentuh dan peluk isteri?”
“Biasanya waktu saya nak ‘bersama’ lah.”
Ok. Inilah kebiasaan berlaku. Orang perempuan memang suka disentuh, dipeluk dan pegang tangan.

SENTUHAN
Tapi sentuhan dan pelukan yang bukan bersifat ‘sexual driven’ semata-mata. Bukan sentuhan yang dimulakan untuk menghala kepada hubungan seks semata-mata.
Kebanyakan lelaki memberikan sentuhan dan pelukan apabila hanya ingin memulakan hubungan intim.

Kesannya isteri hanya ingat dan faham bahawa sentuhan yang diberikan hanyalah signal untuk hubungan seksual.
Tambahan lagi suami langsung sibuk dengan hal lain dan handphone apabila ada waktu lapang. Rapat dan mendekat hanya apabila be’keperlu’an.
Timing pula tidak kena. Isteri tengah sibuk dengan wfh, kerja rumah, layan anak dan pelbagai lagi.

Inilah yang menyebabkan isteri seolah dilihat mengelak.Sedangkan untuk melakukan hubungan intim, perlukan komitmen, masa dan tenaga bagi memberikan yang terbaik.
Jadi sentuhan bagaimana yang isteri perlukan???

Berilah sentuhan, pelukan dan pegangan yang bersifat melindungi.
Berilah sentuhan yang bersifat menyayangi.
Berilah sentuhan yang bersifat ikhlas mencintai, bukan kerana ‘body’.
Berilah sentuhan yang menunjukkan betapa suami memerlukan si isteri. Akan digenggam erat untuk dipimpin.

Inilah yang diperlukan isteri. Sentuhan adalah ekspresi hati.
Supaya terus rasa dicintai, difahami dan dilindungi.
Apatahlagi di saat isteri sedang kecewa, lemah motivasinya, besar tekanannya di tempat kerja. Itulah sentuhan dan pelukan terapi.
Maka suami, budayakan sentuh dan peluk dalam rumahtangga apabila ada peluang dan tidak menyusahkan.
Walaupun rumahtangga BUKAN SEKADAR CINTA, namun cinta tetap adalah perisa terbaik dalam rumahtangga.


“Suami Kiriman Tuhan” – Watie

Sedia maklum, Jumaat lalu telah berlangsung majlis pernikahan pelawak popular Shuib bersama pilihan hatinya, Watie Hanifiah di Putra Glass House, Shah Alam.

Baru – baru ini pasangan ini terus mendapat perhatian apabila Watie berkongsi posting bahawa dia tidak merasa momen berdua ketika mereka di fasa percintaan.

Malah, watie atau nama sebenarnya Fati Nikmatul Adawiyah Hanifiah menyifatkan Shuib sebagai “suami kiriman tuhan”.

“Banyak benda sebenarnyapertama kali yang buat bersama dia ini. Dia selalu minta bersabar sebab bercinta dengan dia tak macam bercinta dengan orang lain dia cakap.

“Bila dating, bawa kawan, anak, dan mak. Jalan taka da nak pimpin – pimpin tangan, taka da dinner date, taka da nak melancong berdua – duaan.

“Bila nak buat kejutan ulang tahun kelahiran kita pun, dia datang buat kejutan tetapi duduk di meja lain. Pandang, jeling saja dari jauh,” ujarnya di posting Instagram.

Tambah Watie, dia berasa sangat bersyukur dan sangat gembira apabila berkat kesabarannya, akhirnya mereka disatukan.

“Dan rupanya sabar itu indah. Allah nak kita lalui segala momen itu di saat yang tepat.

“Sekarang kami berdua tahu erti berbulan madu,” tutupnya.

Pasangan cantik dan padan ini sah bergelar suami isteri dengan sekali lafaz. Dalam majlis yang penuh indah, Shuib menyerahkan mas kahwin sebanyak RM8,288 atas simbolik Tarikh lahir Watie.

Shuib pernah mendirikan rumah tangga bersama penyanyi, Allahyarham Siti Sarah Raissuddin pada 2011 dan dikurniakan empat cahaya matai aitu Uwais Alqarni, Dzahira Talita Zahra, Ariq Matin dan Ayyash Affan.

Sumber: Instagram iamwatie

Baca artikel menarik lain di sini:


Anak Rindukan Pelukkan Ibu Bapa, Punca Anak Marah Tanpa Sebab

Anak adalah permata hati buat ibu bapa. Namun kesibukan kerja, kadang membuatkan ada yang alpa bahawa anak-anak dahagakan pelukan dan kasih sayang. Sesungguhnya pelukan daripada ibu bapa akan membuat anak-anak merasa bahawa mereka adalah insan yang paling berharga dan beruntung di dunia.

__________________________________________________________

Bila saya sibuk je Maryam Soolihah dan Solahuddin mesti buat perangai.

” Ahhh! Abi sibuk sebab nak nafkahkan korang. Bukan saja saja buat sibuk! “

Ni la dialog dalaman saya bila saya cuba nafi dan pujuk diri sendiri bila tengah kesibukan melampau padahal nak taknak saya kena terima bahawa ada fitrah anak anak yang perlu saya jaga.

Kadang kadang anak saya yang tengah asyik berlari berkejaran tiba tiba je datang ke tepi saya seperti nak minta sesuatu tapi disebabkan ‘bajet sibuk’ saya buat buat tak faham dan teruskan dengan kerja dan kesibukan saya.

Padahal tu la waktu “cuddle time” anak saya! Masa tu akaun emosi anak saya tengah kering. Mereka sebenarnya berhenti bermain sejenak tu bermaksud…

” Ayah..peluklah saya ayah “
” Mak.. Ciumlah saya emak “
” Mama.. Saya rasa tak sedap hati ni. Peluk la saya sekejap mama “
” Papa.. Topup la akaun emosi saya ni Papa.. Peluklah saya Papa..”

Tapi apa respon kita selama ni?

 Kita teruskan bermain dengan smartphone kita
Kita buat tak tahu dengan rayuan anak kita
Kita bertegas dengan kesibukan kita
Kita larut dengan pencarian nafkah kita

Maka lahirlah anak anak yang kosong emosinya, kurang empatinya, pemarah dan suka melawan.

Tolong..Selamatkan anak kita. PELUKLAH MEREKA SEKERAPNYA.

p/s : Tolong bagitahu info ni pada pasangan masing masing ye. Kalau seorang je yang tahu, tak menjadi juga


Pakar Psikologi Ini Dedah 6 Soalan Popular Tentang Anak Kembar. Bagus Bagi Mudah Didik Anak

Apabila mempunyai anak kembar, tentu risau mengenai kerenah yang berganda. Kembar seiras dan tidak, pastinya mempunyai personaliti yang berbeza. Namun sebagai ibu bapa, kita  harus tahu cara yang betul untuk mendidik anak kembar termasuk secara psikologi.

Menurut Profesor Madya Dr Azizah, Pakar Psikologi Klinikal, Jabatan Pediatrik, Pusat Pengajian Sains Perubatan, Universiti Sains Malaysia (USM), ibu bapa harus mempunyai kemahiran mengendalikan anak, terutama anak kembar adalah sangat penting, bagi menjamin kesejahteraan mental, emosi, dan fizikal semua ahli keluarga, dan perkembangan psikologi yang sihat untuk si kembar khasnya.

6 Soalan popular mengenai tingkah laku si kembar

Tiada kajian saintifik yang membuktikan kembar seiras terutamanya, lebih kerap bergaduh berbanding anak-anak lain.

Sebaliknya kanak-kanak, kembar atau tidak, bergaduh untuk meluahkan perasaan yang tidak enak melalui reaksi fizikal/tingkahlaku atau verbal. Contohnya anak yang rasa tercabar, tidak puas hati, teraniaya, atau tidak diadili saksama boleh bergaduh.

Bagaimanapun, kembar terdorong membina lebih banyak ‘perbezaan’ dan ‘kelainan’ sesama sendiri apabila mereka sampai ke tahap mencari identiti sendiri.

Disini, mereka mungkin kelihatan seperti sering ‘bergaduh’ atau ‘tidak bersetuju’. Selagi proses ini berjalan secara sihat, tiada apa yang perlu dirisaukan.

Cemburu juga adalah emosi normal yang boleh dialami anak kembar atau sesiapa sahaja. Cuma  anak kembar adalah dua individu ‘serupa’ yang sentiasa bersama, justeru cemburu lebih mudah dan kerap terjadi.

Seperti bergaduh, cemburu juga adalah refleksi emosi yang tidak enak yang dirasai oleh sianak, diterjemah pula melalui emosi yang lebih tinggi tahapnya iaitu cemburu. Contohnya, apabila anak berasa tidak puas hati pasangan kembarnya mendapat baju merah sedangkan dirinya mendapat warna biru, perasaan cemburu boleh timbul.

Anak yang berumur dua hingga tujuh tahun contohnya, berfikir secara pre-operasi dan bergantung banyak kepada simbol.

Selagi anak kembar tidak faham baju merah sama sifatnya dengan baju biru atau belum mampu menterjemah konsep berkongsi, jalan penyelesaiannya haruslah dibelikan barang yang serupa untuk kembarnya untuk memupuk rasa diadili. Bagaimanapun, jika tidak mampu membeli dua, tidaklah perlu membeli langsung pada peringkat sebegini.

3.Saling bergantungan antara satu sama lain. Betul atau tidak?

Tidak, anak kembar, sama seperti anak yang lain jika diberi peluang dan didikan yang baik, boleh berdikari dan tidak sentiasa bergantung antara satu sama lain. Anak kembar mempunyai personaliti, sifat dan tingkahlaku yang berbeza serta mempunyai pendapat dan keinginan yang berbeza dalam melakukan sesuatu aktiviti. Bukan itu sahaja, tahap perkembangan kembar juga boleh berbeza dengan pasangannya.

4.Dikatakan tidak boleh berpisah, adakah betul?

Tidak benar. Sesiapa sahaja berpotensi untuk menghadapi perubahan dalam hidup, termasuklah pasangan kembar berpisah tempat tinggal atau sebagainya. Banyak kajian melibatkan pasangan kembar yang berpisah dan dididik secara berasingan. Kajian Koch (1966) contohnya mendapati kembar yang dipisahkan lebih cemerlang pencapaian IQ dan lebih fasih pertuturannya daripada kembar tinggal bersama.

5.Kakak atau abang lebih hebat daripada adik. Benarkah?

Tidak benar. Setiap individu, kembar atau tidak, mempunyai tahap kecerdasan dan perkembangan mereka tersendiri. Selain faktor genetik, pencapaian pembelajaran anak bergantung kepada banyak faktor persekitaran terutama didikan, pengajaran dan pembelajaran, motivasi, dan sebagainya.

Kurang tepat. Secara umum, kelakuan seperti manja dipengaruhi faktor natural, sedia ada, atau biologi seseorang. Bukannya aturan dalam adik-beradik. Bagaimanapun, sifat manja ini akan kekal atau menebal bila faktor luaran mengukuhkannya. Contohnya adik bongsu sering dimanjakan oleh semua ahli keluarga, justeru sifat ini berterusan dalam diri individu tersebut. Sebaliknya jika sifat sedia ada tidak dipupuk oleh faktor luaran, secara tabii individu akan membina sifat yang lain atau baharu untuk kelansungan kehidupan mereka.

Tindakan ibu bapa

Merujuk kepada tingkah laku berikut, terdapat beberapa cara yang ibu bapa harus lakukan untuk membentuk personaliti yang lebih positif  kepada kembar ini.

1.Ibu bapa perlu pastikan mempunyai kesihatan mental mereka sendiri ditahap optimum dan bertindak mencari jalan penyelesaian jika sebaliknya berlaku.

2.Ibu dan bapa sentiasa tambah ilmu perkembangan dan psikologi kanak-kanak dan gunapakai ilmu dan kaedah yang disokong dapatan kajian saintifik adalah bermanfaat.

3.Ibu dan bapa perlu menjadi model dan menunjukkan tingkahlaku, emosi, dan fikiran yang baik sebagaimana mahu diterap dalam diri anak kembar.

5.Cipta masa eksklusif atau berseorangan dengan setiap pasangan kembar untuk memupuk rasa ‘saya berharga secara individu kepada ibu dan bapa saya’ dalam diri anak.

6.Cipta masa bersama dengan semua ahli keluarga secara konsisten, contohnya makan malam bersama.

7.Bermain bersama anak kembar, atau perhati anak bermain dan terapkan nilai-nilai peribadi dan tingkahlaku yang baik semasa anak bermain.


Elak Baju Bau Kepam Dan Cepat Kering, 6 Cara Ni Memang Berkesan!

Elak Baju Bau Kepam Dan Cepat Kering, 6 Cara Memang Berkesan!

Memang pening kepala dibuatnya apabila pakaian banyak tetapi masih belum kering. Malah bau kepam pakaian membuat rasa tak selesa. Baju pun bau busuk jadinya.

Situasi ini biasanya berlaku ketika musim hujan, tinggal di kediaman yang tidak mempunyai ruang jemuran kain atau kediaman di kawasan lindungan cahaya matahari akibat bangunan lain.

Nak tahu trik pastikan kain cepat kering dan tidak bau kepam, ikuti lanjut 6 trik ini .

Ini adalah bagi memastikan baju tidak berbau busuk walaupun dalam keadaan lembab. Tuangkanlebih sedikit dari biasa, biar bau wangi ini melekat.

Sudah tentu pakaian yang lebih tebal akan mengambil masa yang lebih lama untuk kering, jadi seeloknya asingkan siap siap supaya mudah untuk diuruskan.

Sejurus keluar dari mesin basuh, kibas pakaian sehelai demi sehelai. Ini bagi memastikan tiada bahagian yang terlipat. Kerana bahagian yang terlipat mungkin akan melambatkan proses pengeringan.

Lebih mudah jika gunakan hanger. Kemudian jarakkan ruang antara jemuran agar aliran udara mudah masuk untuk mengeringkan setiap helai jemuran.

Elakkan menyidai didalam tempat tertutup yang tiada aliran angin/ udara langsung. Kerana jika tiada aliran udara di tempat menyidai, basuhan akan lebih lambat kering.

Tetapi jika tiada pilihan untuk tempat menjemur pakaian yang terbuka,boleh juga gunakan kipas angin sebagai alat membantu mengeringkan pakaian.

Sumber: Akak Pesan


Dahi Tak Henti Berkerut, Asyik Stress Je! Nyah Aura Negatif, Ikut Cara Ini Untuk Kekal Positif

Lain orang lain peringkat tekanan atau stress yang mereka alami. Tak kira la di rumah sendiri, di tempat kerja atau apa sebab yang mendatangkan tekanan tersebut, jangan sampai ia menjejaskan diri dan emosi kita.

Tekanan yang keterlaluan adalah tidak baik untuk keadaan fizikal dan mental. Selain dengan menarik nafas mendalam, kebanyakan individu tidak tahu bagaimana menguruskan tekanan.

Berikut adalah beberapa tip menguruskan tekanan yang mudah dan menyeronokkan untuk menyingkirkan tekanan negatif dan menjadikannya pemikiran positif.

Kenal pasti penyebab tekanan

Apa yang menyebabkan anda begitu tertekan? Dan bagaimana anda bertindak balas terhadap situasi ini? Terdapat pelbagai tindak balas fizikal dan mental terhadap tekanan, dan setiap individu bertindak balas secara berbeza. Memahami bagaimana ia menjejaskan kehidupan anda adalah tindakan pertama untuk mendapatkan keseimbangan.

Bersenam

Tidak kiralah pada tahap mana kecergasan diri anda, apa yang penting adalah anda mengerakkan tubuh anda setiap hari. Fikirkan jenis senaman yang anda gemari dan bersesuaian dengan anda, adalah kunci terbaik untuk menjadi ia satu tabiat senaman harian.

Ketenangan

Mengamalkan meditasi membantu anda untuk kekal fokus dan bersedia tanpa mengira halangan. Oleh kerana, mengamalkan meditasi membantu anda bernafas secara perlahan, menenangkan minda, dan mencari ketenangan dalaman, ia memberikan manfaat secara fizikal, mental dan emosi.

Menjaga pemakanan

Setiap individu mempunyai keperluan makanan yang berbeza. Oleh itu, menjaga tubuh dengan pemakanan yang sesuai akan membekalkan tenaga yang diperlukan untuk menghadapi cabaran dalam kehidupan termasuk tekanan. Jika anda tertekan, adalah penting untuk anda memilih dan mengimbangi apa yang anda makan.

Tidur

Tidur yang berkualiti dan mencukupi adalah faktor penting untuk kekal sihat dan kuat. Apabila anda mendapat rehat yang baik, anda akan dapat menangani situasi yang memberi tekanan, namun, tidur seringkali diabaikan menyebabkan anda sering mendapat tidur yang tidak mencukupi. Adalah penting untuk memastikan anda mendapat tidur yang mencukupi dan berkualiti untuk memulihkan tenaga dan menjadikan anda lebih tenang.

Bercuti

Bercuti adalah cara terbaik untuk mengurangkan tekanan. Tambahan lagi, ia memberikan anda sesuatu yang anda tunggu. Sama ada anda mempunyai wang dan masa untuk bercuti ke luar negara, atau anda hanya boleh meluangkan masa di kawasan sekitar tempat tinggal dan hanya hujung minggu yang panjang, ia tetap membantu untuk menghindarkan anda dari tekanan harian.

Hargai diri

Buat baik kepada diri anda sendiri. Sediakan senarai petikan yang boleh mendatangkan inspirasi kepada anda.

Ruang, jarak

Sediakan ruang dan jarak dalam jadual harian anda adalah cara terbaik mengurangkan tekanan. Sebagai contoh, sediakan masa dan jarak yang secukupnya dari perkara A kepada perkara B, seandainya muncul beberapa situasi yang tidak dijangka dan mengejutkan anda.

Senyum

Kajian menunjukkan senyuman boleh membantu mengatasi tekanan. Oleh itu, jika anda mencari cara untuk menghilangkan tekanan, anda hanya mungkin perlu tersenyum dengan lebih banyak.

Jangan memaksa diri

Kita sudah terbiasa dengan idea dan penilaian tentang apa yang patut dan tidak patut dilakukan, kita terbiasa mengabaikan nasihat terbaik yang kita dapat dari minda dalaman kita.

Apa yang menyebabkan tekanan pada seorang individu mungkin tidak mendatangkan kesan yang sama kepada individu lain. Cara terbaik adalah mengurangkan tekanan adalah bersifat peribadi. Dengan mengenal pasti cara positif dan sihat untuk mengatasi tekanan yang dihadapi, kesan negatif terhadap kesihatan juga dapat dikurangkan.

BIMBANG KESIHATAN JANTUNG, APA PERLU BUAT?


Aduhai Isteri, Pagi Celik Je Mata  Sampai Malam Tak Sudah Kerjanya. Nampak Biasa Aje Surirumah Ni, Tapi Tugasnya Luar Biasa!

Memang tidak dinafikan ada yang kata isteri yang duduk dirumah senang je kerjanya. Namun hakikatnya, tugas mereka tiada rehat. Celik je mata sampai ke malam, kerja tak habis-habis. Waktu rehat pun tak menentu. Malah dikatakan ada kes, isteri yang bergelar suri rumah mengalami stress yang tinggi berbanding isteri yang bekerjaya. Mana tidaknya isteri yang bekerjaya mempunya waktu rehat secara berkala, namun sebaliknya bagi yang bergelar surirumah.

Suami pula pula jangan, hendak mempertikaikan peranan isteri yang tidak bekerja. Ada isteri yang sanggup korban degree dan phd semata-mata untuk fokus kepada keluarga, Suami pula jangan ambil mudah dengan mempersoalkan itu ini apa yang isteri lakukan di rumah. Bayangkan selama 365 hari setahun mereka berkerja tanpa henti, rutin yang sama dan tanpa rehat secara berkala. Lebih-lebih lagi bila mempunyai anak kecil atau anak yang ramai.

Suami perlu hargai isteri dengan menjaga emosinya agar dapat menguruskan keluarga dangan emosi yang stabil.

Begitulah yang dikongsikan oleh saudara Akhtar Syamir yang menyentuh bahawa suami perlu redha isterinya seorang surirumah.

Hari ni buat apa? Ke tido je?”
“Anak dah tido tu, pergi la buat apa yang patut. Kemas dapur ke, sapu rumah ke”.

Amboi bang, sedap sungguh mengarah isteri seperti orang gaji. Anak dah 5, tapi masih tak puas hati dia kena kerja dan isterinya tidak bekerja, “duduk rumah sahaja”. Ada perasaan tidak adil kerana hanya dia sahaja yang berusaha untuk keluarga.

Menjadi suri rumah sepenuh masa ini adalah keputusan dari persetujuan suami dan isteri. Apabila seorang suami sudah membenarkan isteri menjadi suri rumah sepenuh masa yang sebelum itu mempunyai kerjaya, si suami perlu redha dengan kelebihan serta kekurangan yang terhasil dari keputusan itu.

INILAH REALITI TUGAS SURIRUMAH.

Ramai yang tidak faham apa yang dilalui oleh seorang suri rumah. Dari permulaan menjadi suri rumah dengan kehilangan punca pendapatan sendiri, sehinggalah waktu mempunyai anak yang ramai. Suri rumah ini tidak sama dengan orang bekerja. Kita bekerja dengan gaji beribu, mereka bekerja tanpa gaji sebanyak itu.

Jangan kira penat anda seorang sahaja. Celik sahaja mata isteri tu, dia sudah mula bekerja. Malah, tengah tidur pun anak masih ganggu nak menyusu bagai. Isteri suri rumah ni menyediakan semua benda yang anda terlepas pandang.

Bilik tidur siap teratur, cadar bantal semua. Baju kerja siap bergosok. Seluar dalam siap bersih. Kasut siap tersusun. Rumah siap kemas. Lauk siap masak. Dapur siap bersih. Anak siap bersih mandi dan pakai baju, yang pergi sekolah dah ke sekolah, yang di rumah sudah siap berpakaian. Semuanya siap makan dan tidak kelaparan. Baju kotor siap berbasuh dan tandas siap bercuci bersih.

Yang kita nampak itu hanya yang “siap”. Kita buta akan prosesnya. Itu sebab ramai yang masih tak berpuas hati dengan isteri suri rumah. Masih ada yang rasa tidak adil. Kerana kita tak buka mata. Semua yang dah siap itu ada orang siapkan, iaitu isteri kita. Ada beberapa kerja yang perlu dilakukan sebelum siapnya semua benda itu.

URUSKAN ANAK

Anak yang siap makan prosesnya bermula dari menyediakan bahan mentah untuk masak lagi. Kemudian baru proses masak tu, menghidang, memberi makan, mengemas dan membasuh. Itu baru satu benda pun dah banyak prosesnya. Kalau dicampur dengan benda lain, memang tersangat sibuk. Siapa yang buat semua tu? Isteri la.

Jadi, tolong buang segala tanggapan negatif mengenai isteri sendiri. Jangan ada perasaan tidak puas hati apabila anda perlu bangun pagi dan isteri masih lagi tidur. Kerana apabila anda tidur tadi, dia berjaga menguruskan anak tanpa anda sedar. Dan apabila anda ke tempat kerja, dia juga bekerja di rumah, bukan hanya tidur sahaja seharian.

Tanggapan yang tidak baik ini bukan hanya hadir dari suami sendiri, tetapi mentua juga. Ada juga mentua yang merasakan menantunya pemalas hanya kerana melihat menantunya tidur tengahari atau pada petang hari. Sedangkan mentua juga sepatutnya tahu yang sebelum dia tidur, banyak urusan telah dia selesaikan dahulu.

Akhir sekali, bayangkan anda berada di satu tempat dan sibuk buat kerja dan terperap sahaja di rumah. Boleh jadi gila tahu tak? Hati isteri itu akan mati dengan kepenatan, kebosanan dan rutin harian. Itu sebabnya penting untuk suami menjaga emosi isteri dan membawa isteri keluar dari rumah untuk menyegarkan semula fizikal dan mental mereka.

Mula ubah mentaliti kita, mula cakna akan keperluan serta kesihatan emosi isteri. Tanya bagaimana keadaannya, tanya apa yang diperlukannya dan bukannya mempertikaikan apa yang dibuatnya di rumah. Kenapa? Kerana orang di hadapan kita itu ialah isteri kita dan bukannya orang suruhan atau orang gaji.

Kepada para isteri yang dilayan sebegini, anda perlu cakap dengan suami apa yang anda rasa. Suami perlu tahu. Kadang kala, mereka bukan semuanya kejam, ada yang terlepas pandang walaupun bertahun-tahun lamanya terlepas itu. Jangan berdiam diri. Anda bukan orang gaji, anda adalah isteri.

Kongsikan penulisan ini supaya tiada lagi masalah suami tidak redha ini.

Korang rasa tanggapan suri rumah banyak masa ni masih lagi ada tak di kalangan orang yang korang kenal? Saya masih ada.

Jemput follow saya Akhtar Syamir. Saya selalu menulis mengenai hubungan suami isteri, kekeluargaan dan isu semasa.

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.


Hari Jadi Anak Norman & Memey, Serlah Kasih Sayang Ikhlas Abby Abadi Kepada Keluarga Ini. Sungguh Inspirasi

Setiap yang berlaku ada rahmat disebaliknya. Kita sebagai khalifahnya harus redha setiap yang ditentukan oleh Nya. Biarpun kisah pahit melanda, tidak lagi menoleh kebelakang. Kehidupan baharu harus diteruskan tanpa prejudis.

Barangkali itu prinsip dalam diri pelakon Gerak Khas musim baharu ini, Norman Hakim dan Abby Abadi. Kesantunan kisah keluarga mereka ini sentiasa menjadi inspirasi buat peminatnya.

Malah baru-baru ini, melalui entri instagram Abby Abadi yang telah memuat naik kemeriahan sambutan hari jadi  Muhammad Dikhriz yang merupakan anak kedua Norman hakim dan Memey Suhaiza.

Majlis meriah dengan tema cowboy telah dihadiri Abby bersama suami yang juga disertai oleh rakan artis yang menceriakan majlis.

Melihat banyak gambar yang dimuat naik di instagramnya, rata-rata peminatnya melahirkan rasa kagum dengan cara Abby Abadi menyantuni anak-anak Memey dan Norman Hakim.


“Ni Camera Untuk Apa?” Prank Bos Mydin Sempena Hari Jadi, Isteri Berpakat Dengan Staff!

Siapa yang tak kenal dengan pemilikpemilik rangkaian pasa rraya besar Mydin, Datuk Wira (Dr.) Haji Ameer Ali Mydin, seorang yang humble dan disayangi oleh pekerjanya.

DATIN DAN STAFF BERPAKAT

PARA NETIZEN TERHIBUR, CARA BOS MYDIN HUMBLE


Kasih Ibu! Sanggup Naik Bas Seorang Diri Ke Melaka Jemput Anak Keluar Penjara

Bagaimanapun seorang anak itu, hanya ibu sahaja yang setia menerima mereka seadanya tanpa menghiraukan baik buruk mereka.

Itulah yang digambarkan oleh seorang ibu tunggal yang sanggup menaiki bas persiaran dari Selangor untuk ‘menyambut’ kebebasan anaknya yang keluar dari penjara Sungai Udang, Melaka pada Rabu.

Sanggup meredah cuaca terik, ibu tunggal yang dikenali sebagai Azah, 48, mengharungi perjalanan yang jauh hanya semata-mata mahu memeluk kembali anaknya Nurul, 30, selepas dipenjarakan akibat kesalahan berkaitan dadah sejak Februari lalu.

Kata Azah, saat mengetahui Nurul dibebaskan, dia lantas membeli tiket bas dan bergerak dari Selangor sebelum tiba di Terminal Bas Melaka kira-kira jam 10 pagi. Dia kemudianya menaiki kenderaan e-hailing (grab) untuk sampai ke penjara berkenaan.

“Sepatutnya kami tidak dapat beraya dan berpuasa bersama tetapi alhamdulillah, syukur rezeki kami sekeluarga apabila dia (Nurul) dibebaskan awal daripada tarikh yang sepatutnya iaitu pada 12 Mei ini.

“Mulanya bila dapat panggilan daripada pihak penjara bulan lalu, saya tidak percaya dan perasaan bercampur baur sedih, terharu, gembira dan syukur sebab itu hari ini, macam mana sekalipun saya berusaha hadirkan diri untuk menjemput dia sendiri.” katanya.

Azah yang bekerja sebagai pembekal di sebuah syarikat swasta berkata, tempoh terpisah daripada anaknya itu adalah pengalaman yang amat menyedihkan buat dirinya terutama ia juga kali pertama mereka berjauhan dan perlu menjalani ibadah puasa tanpa Nurul.

Beliau berkata antara momen yang dirindui sepanjang ketiadaan anaknya itu ialah masakannya kerana Nurul adalah seorang anak yang pandai memasak pelbagai hidangan.

“Ini adalah saat yang saya nantikan untuk kami sekeluarga berkumpul semula terutama pada hari raya, apabila dia nampak saya datang dari jauh semata-mata untuk jemput dia pulang, datang seorang diri, hargai dia, saya harap dia menyesal dan tidak ulangi lagi kesalahan yang sama pada masa hadapan dan jadikan apa yang berlaku sebagai pengajaran untuk hidup lebih baik.” tambahnya.

Sementara itu, Nurul yang dibebaskan kira-kira 12.28 tengah hari dilihat berpelukan dengan ibunya dan menangis kegembiraan sebaik melangkah keluar dari pintu utama penjara berkenaan.

Nurul berkata, pembebasan awal berkenaan adalah hadiah Ramadan buatnya kerana masih sempat berpuasa dan menyambut hari raya bersama ibu dan ahli keluarga yang lain termasuk dua anaknya berusia 12 dan 14 tahun.

“Sebaik diberitahu pihak penjara bahawa saya akan dibebaskan lebih awal, saya berjanji tidak akan berpatah balik ke belakang dan berubah menjadi seorang yang lebih baik untuk diri sendiri, ibu dan anak-anak saya.” jelasnya.


“Manjanya Siap Cakap ‘Hold Me’. Lepas Tu Dia Ke Sana Abang Ke Sini.” Gelagat Yusuf & Alisa Shopping Cuit Hati Warganet!

Dua beradik ini memang menajdi perhatian warga maya, apa sahaja yang dibuat pasti mencuit hati ramai terutama sekali Alisa Aisyhah. Bahkan populariti dua beradik ini sama naik dengan ibu bapa mereka.

Masing-masing memiliki pengikut sendiri di laman media sosial. Setiap kali baik Hanis mahupun Hairul memuat naik gambar atau video dua beradik ini, pasti mendapat perhatian.

Terbaru, Hanis memuat naik video Alisa bersama abangnya Yusuf Iskandar berkunjung ke sebuah pasaraya. Perkongsian tersebut dimuat naik menerusi instagram Alisa.

Menerusi vidoe tersebut, kelihatan Alisa teruja membelek barangan termasuklah satu dompet yang sesuai dipakai oleh budak lelaki.

Dalam keterujaan tersebut, dia terlepas pandang abangnya membuatkan dia tercari-cari.

Setelah bertemu , Alisa dengan manja meminta abangnya memegang tangan.

Gelagat dua beradik ini mencuri perhatian. Yusuf yang sememangnya seorang abang yang penyayang terus memenuhi permintaan adiknya itu.

Meninjau ke ruangan komen, rata-rata terhibur dengan gelagat Alisa yang nampak comel dan lucu orangnya.


Ini Sebabnya Kenapa Tak Boleh Tengking Atau Pukul Anak Kecil Yang Buat Perangai.

Memiliki anak kecil memerlukan kesabaran terutama dalam melayan karenah mereka. Kerana itu ada yang sampai memukul kerana kurang kesabaran.

Tetapi kaedah tersebut tidak elok dipraktikkan, boleh menyebabkan pelbagai implikasi.

Lelaki ini ada kongsikan sebabnya.

4 sebab kenapa saya berusaha tidak tengking,pukul anak atau adik yang kecil sekiranya mereka buat ‘perangai’.

1) Akan jadi ketagih. Mula-mula tengking kita harap mereka akan berubah, kali kedua kita tengking kita anggap mereka sudah degil sebab ulang kesilapan yang sama,ketiga kita tengking perasaan benci mula akan wujud dan kita akan mula bersikap ganas.

Sebab itu ada yang tengking dan sepak terajang anak. Kita akan mula jadi stess dan hilang kawalan emosi. Tengking dah la kuat,terkejut anak. Ada yang sampai menggigil sebab terlalu takut. Akhirnya kita akan menyesal tengok mereka,ketakutan,menderita,luka.

2) akan beri kesan yang tersangat teruk kepada emosi mereka. Mereka mula tersangat takut kepada kita. Tiada keyakinan diri,akan mula tidak respect kita. Akan sembunyikan kesalahan mereka. Dan paling bahaya mereka akan mula memberontak dan bertindak kasar terhadap orang lain. Sebab itu kalau kita tanya budak kaki buli kebanyakkan dari mereka memang pernah ditengking,sering dipukul oleh ibu bapa.

3) ini yang paling saya takut.
Mereka yang dibesarkan dalam suasana sering ditengking,dipukul,tidak pernah dihargai,sentiasa dihukum,boleh jadi Mereka akan lakukan perkara yang sama terhadap isteri dan anak-anak. Boleh jadi mereka akan alami penyakit Major Depressive disorder(MDD) Pasti isteri akan terkejut kenapa suami tiba-tiba berubah. Terkejut tiba-tiba suami senang gila naik tangan,naik kaki ketika marah. Suami lagi terkejut kenapa isteri yang sebelum ini nampak pendiam,romantik,peramah akhirnya jadi ganas dalam mendidik anak-anak.

Nampak tak kesan jika kita sering tengking,pukul anak-anak. Sebenarnya kita perlu selami jiwa anak-anak. Jiwa mereka sangat sensitif dari perbuatan dan percakapan kita. Sangat kurang bertindak dari arahan. Jangan kita fikir anak-anak akan mudah ikut apa sahaja arahan kita,sebaliknya tunjukkan AKHLAK dan PERCAKAPAN yang baik ketika bersama mereka. Anak-anak mudah terdidik dari pemerhatian mereka terhadap kita.

4) Ia juga salah satu akhlak nabi Muhammad s.a.w.
Betapa hari ini masyarakat perlu didikan cara Nabi muhammad s.a.w. Lihat hadith ini,Nabi s.a.w tidak pernah pukul atau tengking kanak-kanak (hadith ini saya belajar dari guru yang saya sayangi).

Apa kata annas bin Malik R.hu. Waktu ini umur beliau antara 10-11 tahun.

“Pernah suatu hari Rasulullah menyuruh saya ke pasar, Sebelum berangkat saya bermain dulu dengan anak anak lain dijalanan. Ketika sedang asyik bermain, saya merasakan ada seseorang yang berdiri dibelakangku sambil memperhatikanku dan menyentuh bajuku dengan lembut, lantas saya menoleh kearahnya, dan ternyata Rasulullah saw.

Sambil tersenyum beliau bertanya “kenapa belum berangkat lagi, wahai Unais?. Maka sambil tergopoh gopoh akupun menjawab,” ya, saya akan berangkat sekarang wahai Rasulullah”,

Demi Allah, selama sepuluh tahun saya berkhidmat kepada Rasulullah s.a.w, tidak pernah sekalipun beliau memarahiku”.

Moga bermanfaat dan SEBARKAN.

-EncikMatt-
#LelakiBurQa


Terkini: Rayuan Ibadah Haji Sudah Dibuka. Secara Online Je, Tak Perlu Tulis Surat.

Bermula hari ini sehingga sehingga 13 Februari 2021, urusan rayuan pelaksanaan ibadah haji bagi tahun hadapan (tahun 1442H/2021M boleh dimohon melalui aplikasi THiJARI.

Menurut laporan Sinar, Menteri di Jabatan Perdana Menteri (Hal Ehwal Agama), Senator Datuk Seri Dr Zulkifli Mohamad Al-Bakri berkata, bakal haji tidak perlu lagi membuat rayuan haji secara tradisi dengan menulis surat rayuan atau hadir ke cawangan Lembaga Tabung Haji (TH).

“Aplikasi ini memudahkan bakal haji untuk membuat rayuan secara dalam talian. Rayuan ini terbuka kepada mereka yang layak. Tak semua sesuai membuat rayuan. TH akan perincikan siapa yang layak bergantung kepada syarat dikemukakan.”

Dalam pada itu, saudara Khairul Anuar Basri menerusi facebook miliknya memberi panduan untuk menggunakan applikasi berkenaan untuk membuat rayuan dan juga mendaftar. Ikuti lanjut penjelasannya.

Kalau dulu nak daftar haji kena pergi ke kaunter Tabung Haji kan? Kalau dulu nak buat rayuan haji pun kena tulis surat kan? Sekarang memang mudah. Best sangat. Guna apps je.

Nak daftar haji guna apps. Nak buat rayuan haji pun guna apps.

Daftar haji dengan aplikasi THiJARI.

1. Buka akaun Tabung Haji di mana-mana cawangan Tabung Haji berdekatan.
2.Cukupkan baki minimum dalam akaun sebanyak RM1,300.
3.Cukup aje RM1,300, dah boleh daftar haji menggunakan aplikasi THiJARI.
4. Muat turun aplikasi THiJARI.
5.Create akaun THiJARI dan log masuk – wajib ada nombor akaun Tabung Haji.
5. Klik butang di bahagian atas sebelah kiri. Pilih ‘PERKHIDMATAN HAJI’.
6. Klik butang ‘PENDAFTARAN HAJI’.
7. Teruskan langkah seterusnya hingga selesai. Mudah saja.

Rayuan Haji dengan aplikasi THiJARI.

Kalau dah pernah daftar haji, boleh terus buat rayuan juga menggunakan aplikasi THiJARI.
1. Muat turun aplikasi THiJARI.
2. Log masuk aplikasi THiJARI.
3. Klik butang di bahagian atas sebelah kiri. Pilih ‘PERKHIDMATAN HAJI’.
4. Klik butang ‘RAYUAN HAJI’.
5.Klik butang ‘PERMOHONAN RAYUAN HAJI’.
6. Teruskan langkah seterusnya hingga selesai. Mudah saja.

Maka selesai la proses rayuan haji. Apa yang mesti kita buat selepas itu sehingga tiba giliran kita ialah :
Teruskan berdoa agar Allah menjemput kita secepat mungkin menjadi tetamuNya bagi mengerjakan haji.

Tambah ilmu pengetahuan tentang kerja haji dengan mengikuti kursus dan juga membaca buku-buku yang berkenaan.

Bersangka baik dengan Allah SWT bahawa Allah pasti akan menjemput kita untuk menyelesaikan tanggungjawab Rukun Islam yang kelima ini dengan seberapa segera.


“Dapat Mentua Baik Pun Satu Rezeki, Untungnya.” Elisya Kongsi Menu Berpantang Air Tangan Sheila Rusly

Baru melahirkan bayi sulungnya, Elisya Sandha memuat naik beberapa keping gambar sedang menjalani sesi berpantang.

Jika wanita lain lebih suka dan selesa untuk berpantang di rumah ibu sendiri.

Namun berbeza dengan menantu kepada Sheila Rusly yang memilih berpantang di rumah mentuanya. Bahkan dalam perkongsian tersebut, adik kepada Fasha Sandha ini berkongsi menu berpantang hasil air tangan ibu mentuanya.

Memang beruntung menjafi menantu kepada Shrola Rudly, layandn first class dan menu pun sangat mengujakan. Ditmbah pula dengan cara hidangan itu yang memang sangat menarik seolah-olah seperti mengambil pakej berpantang.

Dalam banyak-banyak rezekiku, rezeki yang ini tidak pernah ku duga untuk dapat ibu mentua yang penyayang, terima kasih Ya Allah atas kurniaan mu kepada ku..

Thank you mama @sheilarusly_jspictures for cooking makanan pantang yang sedap sangat.

Rata-rata yang membaca perkongsian tersebut memuji layanan istimewa ibu mentua Elisya dan mengatakan dia cukup bertuah.

Bertuahnya dpt emak mertua yg baik sanggup menjaga menantu dlm pantang, masak menu yg sedap2❤😘😍🥰

Bertuah kmu berdua..mnantu baik..mak mntua lgi baik..alhamdulillah..selamat berpntang..take care and stay safe ❤

Ya Allah… bertuahnya elisya dpt mak mertua yg baik mcm ni…kpd wanita2 diluar sana yang punya mertua sebaik ini… hargai lah mereka 💞💞

Tiba2 mgalir plak air mata…touching sgt…limpahan kasih sayang..smoga berbahagia hingga ke jannah🤲

Rezeki dpt mak mentua Dan menantu baik Dan saling melengkapi sangat jarang2 belaku. Alhamdulih…semoga jadi teladan utk saya.

Alhamdulillah…syukur..baiknya mk mertua mmg rajin masak pandai pulk tu brtuah menantu selamat brpantang elisha.

Bertuah badan..dapat mentua mcm sis..luaran npk garang tp hati seorang ibu yg syg caring gn menantu.

Untung dpt mertua yg baik, kira ‘A’ la mertua jg menantu berpantang & menantu mau berpantang dgn mertua.

Best nya dpt mertua mcm gitu, beruntung lah ibu mertua jaga anak menantu mcm anak sendiri. Selamat berpantang…


Barli Pengganti Nasi, Bantu Turunkan Berat Badan. Sesuai Sangat Diamalkan Pengambilannya!

Lazimnya, bila sebut barli apa terbayang difikisaran enak dimasak bubur atau tidak pun dibuat air yang menyegarkan.

Pun begitu, jangan tak percaya barli jugan boleh dijadikan alternatif menggantikan nasi. Malah sesuai untuk dimakan buat mereka yang ingin menurunkan berat badan.

Hal ini dijelaskan dengan detail oleh dr Zubaidi dan semoga bermanfaat.

MAKAN BARLI PENGGANTI NASI

Nasi adalah makanan ruji orang Melayu di Malaysia. Ramai yang tidak nampu untuk meninggalkan nasi.

Dalam ceramah kesihatan, saya mencadangkan bagi pesakit metabolik seperti pesakit diabetes, hiperkolestrolemia dan hipertensi, agar menukarkan nasi dari beras putih kepada beras perang atau beras rebus (parbolied). Ini kerana beras putih mempunyai nilai GI yang terlalu tinggi berbanding dengan beras yang saya sebutkan tadi.

Mengambil barli dalam makanan dikatakan amalan sunnah.(Maaf saya tidak jumpa hadis yang berkaitan). Namun apa yang terbukti, pengambilan barli sangat baik untuk kesihatan. Ia mampu mencegah dan merawat penyakit.

Sebagai contoh untuk sarapan, boleh campurkan barli yang direbus dengan buah kurma, kismis, buah teen dan madu. Untuk makan tengahari atau malam, boleh gantikan nasi dengan barli, dimakan bersama lauk kari ikan bersama sayur yang ditumis.

Banyak manfaat barli, antaranya:

1. Merawat kencing kotor

Kencing kotor merujuk kepada jangkitan pada saluran/pundi kencing. Dengan mengamalkan minum air barli, ia membantu merawat masalah ini.

Ini kerana air barli bersifat alkali. Ia juga bersifat diuretik, yang meningkatkan penghasilan air kencing. Ini membantu pesakit kencing lebih banyak, dengan secara tidak langsung mengeluarkan kuman bakteria dari pundi dan saluran air kencing.

Air barli juga bersifat anti-keradangan yang membantu masalah penyakit ginjal kerana ia dapat menurunkan tahap asid urik dan kreatinine. Bagi pesakit ginjal (yang belum menjalani hemodialisis), minum air barli tanpa gula, sangat membantu merawat masalah ini.
Barli juga kaya dengan magnesium, yang dapat mencegah penghasilan batu karang.

Minum 2-3 gelas air barli sehari sehingga masalah tersebut berkurangan, dan kemudiannya sembuh.

2. Membantu Menurunkan Berat Badan

Barli kaya dengan serat, terutama beta-glucan. Ia memberikan rasa kenyang dalam jangka masa yang lama, mengelakkan dari rasa cepat lapar. Ia juga baik untuk sistem penghadaman badan dan meningkatkan metabolisma. Menggantikan nasi dengan barli dapat membantu menurunkan berat badan.

3. Merendahkan Tahap Kolestrol

Menggantikan beras dengan barli dapat mengurangkan tahap kolestrol jahat dalam darah, lalu mengurangkan risiko mendapat masalah sakit jantung. Ini kerana serat beta-glucan dalam beras barli dapat mengurangkan penyerapan kolestrol dari makanan ke perut dan usus.

4. Menjadikan Jantung Lebih Sihat

Menggantikan beras dengan barli juga dapat merendahkan tahap kolestrol di dalam darah, mencegah keradangan dan meminimakan proses pengoksidaan yang menyebabkan pemendakan kolestrol dalam saluran darah. Dengan ini ia membantu mencegah penyumbatan saluran arteri atau dikenali atherosclerosis.

Barli mempunyai sejumlah vitamin B (niacin) dan vitamin E yang dapat melambatkan proses keradangan dan pengoksidaan. Selain menghalang berlakunya atherosclerosis, barli juga dapat merendahkan tekanan darah tinggi yang menjadi punca bagi masalah serangan sakit jantung dan stok.

5. Membantu Sistem Penghadaman

Mengambil barli menggantikan nasi juga membantu penghadaman makanan dan baik untuk kesihatan perut dan usus. Barli bersifat alkali dan ini bagus untuk pesakit gastritis. Barli juga mempunyai banyak serat yang menjadi sumber prebiotik. Air barli juga mempunyai elektrolit yang seimbang, bagus untuk mereka yang mengalami cirit-birit.

6. Mengawal Tahap Gula pada Diabetes

Mengambil barli menggantikan nasi juga bagus untuk pesakit diabetes. Dua faktor yang terdapat pada barli, iaitu kandungan fiber yang tinggi dan kandungan serat beta-glucan yang melambat penyerapan gula dari makanan. Oleh itu barli mempunyai nilai Index Glisemik yang rendah, iaitu 45 berbanding beras putih GI 75.

7. Kulit Yang Lebih Sihat dan Cerah

Mengambil barli menggantikan nasi atau meminum air barli dapat menggalakkan perkumuhan dan mengeluarkan toksik dari badan. Ini menjadikan kulit yang lebih sihat dan cerah.

Barli mengandungi bahan asid azelaic yang digunakan untuk merawat jerawat. Ia dapat mengurangkan keradangan pada kulit, mengelakkan daripada liang pora kulit tersumbat. Barli juga bersifat antioksida yang dapat melawan radikal bebas. Ini melambatkan proses penuaan.

Ambil barli yang dikisar dan campurkan sedikit air untuk dijadikan mask muka. Biarkan selama 10 minit dan kemudian bilas dengan air yang bersih. Amalkan beberapa kali seminggu. Insya Allah kulit bertambah bersih, cantik dan tegang.

8. Menyejukkan Tubuh

Air barli sangat bagus untuk menghilangkan rasa panas badan. Hentikan pengambilan air berkarbonat, dan bertukar kepada air barli. Campurkan setitik stevia dan perahan limau. Sesuai diambil dalam keadaan suam ataupun sejuk.

9. Membekalkan Nutrisi Penting Kepada Ibu Hamil

Sama ada mengambil air barli atau menggantikan nasi putih dengan barli sangat bagus untuk ibu yang hamil. Selain membekalkan vitamin dan mineral, ia membantu mencepatkan proses penghadaman, mencegah sembelit, mengawal kadar gula dalam darah untuk mengelakkan masalah diabetis semasa hamil.

Air barli dapat mengeluarkan toksik dan air yang berlebihan dari badan. Ini boleh mencegah daripada edema.

Para ibu yang menyusu anak meningkatkan kadar penghasilan susu badan. Campurkan air barli yang panas dengan 1 sudu teh jintan manis, biarkannya selama 5-10 minit dan kemudian minumnya.

10. Meningkatkan Kekuatan Sistem Imuniti Badan

Sistem pertahan badan adalah perkara yang penting, untuk melindungi tubuh badan daripada jangkitan dan serangan kuman seperti demam, selesema dan lain-lain. Mengambil barli menggantikan nasi atau mengambil air barli sangat bagus untuk meningkatkan sistem imuniti tubuh kerana ia dipenuhi dengan pelbagai nutrisi seperti vitamin B, zat besi, kalsium, magnesium, zink dan selenium. Barli juga mengandungi zat besi, bagus untuk mencegah daripada anemia dan keletihan (fatigue).

Semoga bermanfaat.


Satu Keluarga Datang Pilih Baju Raya Terpakai, Kisah Akhir Ramadan Undang Sebak Netizen.

Dalam keseronokkan kita berbelanja membuat persiapan hari raya dengan pakaian serba baru, usah di lupa ada insan yang berduka menyambut hari raya.

Ada keluarga yang tidak punya belanja yang cukup untuk berbelanja membeli bahan mentah apatah lagi baju raya baru.

Ikuti selanjutnya kisah masyarakat ini. Moga kita sentiasa muhasabah diri.

Sebuah kisah akhir Ramadhan buat renungan

Petang menjelang 1 syawal yang lalu, kami menerima kunjungan sebuah keluarga kecil yang datang untuk memilih pakaian terpakai yang digantung di bawah bumbung di luar pagar.

Pasangan suami isteri itu tampak berpakaian lusuh, si suami mengendong anak lelaki yang tidak berbaju, manakala si isteri memegang tangan anak perempuan lingkungan usia 8 tahun.

Mereka begitu tekun membelek helaian baju yang digantung. Sekejap-sekejap kedengaran tawa riang anak perempuan kecil itu bila ibunya mengacu baju ke badannya..barangkali gembira beroleh pakaian baru yang sesuai. Saya dan isteri kebetulan berada di luar rumah selepas melawat ibu kami.

Isteri saya menegur mereka dan bertanya dari mana mereka datang. Nyata mereka datang dari sebuah kawasan perumahan flat di sungai petani yang jaraknya hampir 20km dari rumah kami. Bila ditanya kenapa datang begitu jauh, jawapan si ayah membuat saya bungkam.

“Kak, saya tak mampu nak beli pakaian baru untuk anak-anak sempena hari raya ini. Cukuplah saya dapatkan pakaian terpakai ni untuk gembirakan hati anak kami, lagipun baju-baju di sini nampak masih elok untuk dipakai“.

Kata- kata ini membuat saya merenung betapa seringkali kita lupa untuk mensyukuri nikmat yang dikurniakan, meminta-minta untuk mendapatkan yang lebih, sedang ada manusia yang serba kekurangan memanjatkan syukur yang amat pada rezeki yang tidak seberapa di mata kita.

Sedang kita asyik mendongak memandang ke langit, cemburu melihat apa yang tidak mampu dicapai, kita lupa menunduk ke bawah merenung apa yang di bumi, mensyukuri apa yang telah dikecapi.

Ketika kita merungut tidak boleh beraya dan bergaya sakan dengan baju raya tahun ini dek kerana pkp, keluarga ini cukup bahagia memilih gantungan pakaian terpakai untuk menyambut hari raya. Seolah tiada gundah di hati mereka pada riak wajah yang gembira melayan anak-anak memilih baju terpakai. Demikianlah rasa cukup apa yang ada yang melahirkan ketenangan pada jiwa-jiwa yang bersyukur.

Allah berfirman dalam Surat Ibrahim ayat 7 berikut:

وَإِذْ تَأَذَّنَ رَبُّكُمْ لَئِنْ شَكَرْتُمْ لَأَزِيدَنَّكُمْ ۖ وَلَئِنْ كَفَرْتُمْ إِنَّ عَذَابِيلَشَدِيدٌ

Ertinya: Dan (ingatlah juga) tatkala Tuhan kalian memaklumkan, “Sesungguhnya jika kalian bersyukur (atas nikmat-Ku), pasti Kami akan menambah (nikmat) kepada kalian; dan jika kalian mengingkari (nikmat-Ku), maka sesungguhnya azab-Ku sangatlah pedih.”

Dari Abu Hurairah berkata: Rasulullah shallallahu ‘alaihi wasallam bersabda: “Pandanglah orang yang berada dibawah kalian, jangan memandang yang ada di atas kalian, itu lebih baik membuat kalian tidak mengkufuri nikmat Allah” (HR. Muslim)

Ingatlah pesan Rasulullah SAW kepada umatnya: “Kekayaan (yang hakiki) bukanlah dengan banyaknya harta. Namun kekayaan (yang hakiki) adalah hati yang sentiasa berasa cukup.” ( hadith riwayat Bukhari dan Muslim)

Ayuh kita muhasabah diri, sudahkah kita melafazkan syukur hari ini kepada Allah, atas nikmat nafas yang dihela, nikmat mata yang boleh melihat, nikmat tangan yang boleh memegang, nikmat kaki yang boleh berjalan, nikmat pakaian yang menyamankan, nikmat kereta yang memudahkan pergerakan, nikmat rumah untuk perlindungan. Berhentilah merungut pada perkara yang tidak dimiliki, mulalah menghitung nikmat yang lupa untuk disyukuri.


Patutlah Viral Air Jamu Untuk Tenaga & Awet Muda Ni. Bila Minum Terasa Macam Di Spa, Ibu Dalam Pantang & Menyusu Pun Boleh Minum Ni!

Ramai di kalangan wanita terutama bagi mereka yang sudah berkahwin dan memiliki anak, mengeluh kerana sukar untuk mendapatkan kembali berat badan asal. Lebih-lebih lagi yang terpaksa menjaga pemakanan kerana menyusukan anak.

JAMU UNTUK TENAGA DAN AWET MUDA

Alhamdulillah, sebelum ni cikgu dah pernah share cara nak buat jamu ni. Sampai terviral. Ramai juga yang pm bagitau kehebatan jamu ni.

Dan biasalah bila dah terviral ramai pula yang adjust resipi asal cikgu. Ada yang adjust untuk kepentingan mereka sendiri. Bab itu cikgu malas nak komen kerana ramai suka jadi pelsu bin pelstik.

Bila masak jamu atau bahan alami, ada tindakan kimia semulajadi yang berlaku. Sebab itulah perlu tahu sukatan betul, bahan betul, kerana apabila di minum atau di pakai berlaku lagi proses tindak balas dengan sistem tubuh.

Sebab itulah dalam apa jua yang kita buat apa kita kita makan jangan berlebihan. Perlu berpada pada.

Jadi harini cikgu kongsi balik cara buat jamu tenaga yang tulen. Kerana gabungan bahan dan caranya sudah di kaji.

Jamu ni bagus untuk sesiapa yang mengalami masalah sakit badan, badan berangin, lemau, tak bermaya. Jamu ni sesuai untuk laki perempuan dan remaja. Lepas minum raserr ringan badan. Sakit kepala juga berkurang.

Sesuai juga bagi mereka yang dalam berpantang. Boleh minum 3 hari sekali bagi ibu menyusu.

Untuk mereka yang badan lemau boleh diminum 1 cawan setiap hari sebelum makan.

Bagus untuk spa owner yang nak bagi pelanggan minum sebagai welcome drink awak. Bestt taww. Pasti pelanggan pown teruja nak datang selalu minum.

Jamu ini membantu menambah tenaga dan membantu menyingkirkan toksin dalam badan. Sangat bagus dalam menghambat angin juga ?.

Perghh arrooma dia. Memang superb! Lepas minum paling best burrrpp…burrppp angin keluar. Lega aihhh…

Jamu ni multipurpose tau. Banyakla kegunaan dia

1. Boleh untuk redakan masalah sinus atau dalam bahasa glamer nya resdung. Untuk sinus perlu di steam muka tu sambil menyedutt aroma ni. Untuk sinus tidak perlu tambah madu. Madu hanya ditambah untuk minum.

2. Rendam kaki singkirkan toksin . Perlu di tambah garam dan tidak di letakkan madu. Kaki yang berat menjadi ringan .

3. Mandian herba. Rebus bahan masuk dalam baldi. Tambah air bagi suam suam. Tambah la 2-3 cawan garam dan boleh di buat bilasan terakhir. Tidak perlu letak madu

4. Boleh bakar kalori awak dengan mandi wap. Rebus dan masukkan dalam baldi dan kangkang sambil selubung badan dengan kain. 2 dalam 1 dimana bertangas pun boleh.

Woww! Siapa sangka ramuan ni boleh buat macam macam kan. Okay okay cikgu bagi tahu resipi best ni.

Ini jamu original. Yang telah di kaji khasiatnya .

BAHAN BAHAN JAMU
1. Halia sebesar 1/4 tapak tangan di ketuk
2. 2 batang serai di ketuk
3. 1 sudu kecil halba campur
4. 1 sudu kecil bunga cengkih
5. 1 sudu kecil biji pelaga
6. 1-2 batang kayu manis ceylon
7. 1 sudu kecil bunga lawang
8. 3 helai daun pudina
9. 1-2 sudu madu asli

CARA CARA

1. Rebus bahan number 1-8 dengan 6-7 cawan air sehingga mendidih

2 .Tutup api biarkan suam

3. Tapis ke dalam cawan

4. Masukkan madu dan sedikit perahan lemon.

Dah siap jamu tenaga. Sedap sangat. Awak perlu cuba.


Suami Bawa Pusing-Pusing Naik Kereta Pun Bahagia. Rupanya Ini Yang Isteri Nak.

Bahagia itu ‘ simple’ buat seorang isteri. Tak perlu kekayaan semata tetapi belaian dan perhatian dari seorang suami.

Biarpun suami hanya melakukan perkara yang biasa-biasa itu cukup bahagia buatnya.

Begitulah yang diminta oleh seorang isteri kepada suaminya iaitu menbawanya bersiar- siar dengan kereta.

Katanya itu me time untuk isterinya. Nak tahu lebih lanjut ikuti perkongsian ini.

Isteri saya kaki kereta, tahap hard core. Saya ok je sentiasa menyokong. Tak salah pun dia minat kereta.

Tapi bukan kaki kereta macam orang lelaki. Dia lain.

Dia obses naik kereta. Yang kena drive adalah saya, bukan dia. Hampir setiap hari. Jalan-jalan tanpa destinasi. Nampak jelas kegembiraannya.

Kalau mood tengah tak ok, ajak naik kereta. Setel terus

Dia mula minat naik kereta sejak jadi surirumah sepenuh masa dari tahun 2016. https://m.facebook.com/story.php?story_fbid=10227667728059138&id=1245072773 Ni sebab kenapa dia berhenti kerja sebagai pensyarah.

Me time

Pusing-pusing naik kereta ni aktiviti yang bermanfaat sebenarnya. Macam me time bagi dia. Banyak boleh borak, slow talk, boleh bagi tazkirah secara santai sampai tertidur hahaha

Kepada para suami, merondalah membawa tulang rusuk mu, ia bagai pergi melancong dengan bajet murah

Ada tak orang lain suka naik kereta tanpa destinasi macam ni?

Sumber:  Mohd Yazid Ismail


Makan Nasi Tapi Tetap Kurus, Ini Rupanya Rahsia Langsing Orang Jepun!

Jika Orang Korea terkenal dengan kulit putih, Orang Jepun juga begitu, tetapi ada lagi satu keistimewaan mereka. Bertubuh langsing. Jarang kita jumpa dengan Orang Jepun yang gemuk.

Walaupun pemakanan mereka ia tidak jauh berbeza dengan orang Asia lain, bahkan mereka tetap makan nasi seperti kita tapi rupa-rupanya rutin ini bantu mereka terutama kaum wanita untuk kekal langsing. Jom sama-sama semak:

1. Hanya ikan, soya,nasi, sayur dan buah
Jika anda ke restoran Jepun, anda akan melihat sebahagian besar makanannya hanya ikan bakar, sedikit nasi, sayuran direbus, semangkuk sup miso, dan teh hijau serta buah-buahan untuk pencuci mulut.

2. Makan Masakan Di Rumah

Orang Jepun suka menikmati makanan yang dimasak di rumah setiap hari. Kebiasaannya mereka tidak makan makanan yang sudah siap diproses atau makanan segera. Mereka akan memasak makanan mereka sendiri. Mereka makan makanan yang ringkas seperti ikan, beras dan sayur-sayuran, sup dan buah-buahan.

Jepun menggunakan hampir 10 peratus daripada ikan di dunia, walaupun mereka terdiri daripada kira-kira 2 peratus daripada penduduk dunia. Itu adalah 150 pound seorang setiap tahun, berbanding purata dunia sebanyak 35 pound. Tambahan pula dos harian ini mengandungi asid lemak omega-3 seterusnya menjelaskan mengapa mereka mempunyai jangka hayat yang panjang dan sihat. Kebanyakan orang biasanya kembali ke berat badan ideal mereka apabila mereka mula memasak makanan mereka sendiri dengan makanan tempatan yang segar tidak kira diet jenis apa sekalipun.

3. Kuantiti kecil

Makanan yang disajikan di restoran Jepun hanya dalam mangkuk atau piring kecil. Ini merupakan kebiasaan mereka makan, ambil dalam kuantiti yang sedikit. Mereka juga mementingkan adab ketika makan dan menghidang antaranya:

4. Cara memasak
Orang Jepun tahu makanan sihat hanya melalui proses kukus, memanggang, menumis atau menggoreng dalam tempoh yang sekejap dan mereka mengamalkannya. Mereka juga lebih suka menikmati makanan segar dengan sos.

5. Jarang makan roti, hanya nasi
Kebanyakan saranan untuk mereka yang mahu diet di sini adalah tidak mengambil nasi tapi wanita Jepun mengambil nasi setiap waktu makan. Tapi mereka tidak akan mengambil apa pun makanan yang berasaskan tepung seperti roti.

6. Sarapan dengan sup miso
Di Jepun sarapan sangat penting dan disajikan dengan pelbagai hidangan kecil. Semangkuk sup miso atau kadang-kala disertai omurice (seperti telur dadar berisi nasi) biasanya dinikmati pada pagi hari sebelum melakukan aktiviti.

7. Tiada hidangan penutup
Makanan manis atau dessert selepas makan makanan berat bukan sesuatu yang wajib di Jepun. Kalaupun mereka mengambil makanan manis biasanya di antara waktu makan.

8. Jika berat badan naik, mereka lebih aktif
Jika sedar berat badan naik mereka akan bersenam dan juga akan berjalan kaki ke mana-mana. Malah, orang Jepun berdiri dan berjalan lebih banyak. Gaya hidup ini juga adalah salah satu sebab mengapa orang Jepun sentiasa kekal langsing dan sihat. Mereka hidup lebih lama daripada orang lain. Selain itu, mereka juga gemar berbasikal.

Sumber: Semuanya JDT


Waktu Kecil Kena Didik Anak Jadi ‘Hamba’ Supaya Bila Dewasa Tak Jadi Raja. Deep Perkongsian Lelaki Ini!

Bak kata pepatah sayangkan anak tangan-tangankan. Justeru dalam mendidik ibu bapa kena pastikan anak-anak hormat dan tahu batas mereka. Kerana itu juga anak-anak perlu ajar membuat kerja supaya mereka tidak meletakkan semuanya di atas bahu ibu bapa.

Jika tidak mahu anak tersalah langkah, waktu kecil lagi mereka perlu dididik supaya bila dewasa kelak tak menjadi raja. Perkongsian lelaki ini sangat bermanfaat untuk semua!

Didik anak sebagai ‘hamba’. Bila baca nampak agak ‘kasar’ tapi itulah hakikat mendidik anak zaman sekarang. Tak boleh ikut macam ibu si Tanggang, manjakan anak sampai anak jadi raja dan ibu jadi hamba. Salah didikan cara begini. Kalau mahu anak yang taat, mesti didik anak sebagai seorang hamba.

Mungkin tak ramai setuju dengan kenyataan ini. Terutama ibu bapa yang melihat bahawa anak tersebut perlu dicurah kasih sayang bak menatang minyak yang penuh.
Pernah tak anda melihat senario di mana si ibu sibuk membuat kerja-kerja di rumah, seperti membasuh, mengemop lantai, memasak malah mengemas bilik si anak. Walhal, si ibu ada dua tiga orang anak dara yang duduk bersenang lenang di depan TV, atau mengadap smartphone .. atau berchating depan laptop?

Nah .. apabila disuruh untuk tolong …. terus merungut, tak reti, malas dan ada yang buat cincai-cincai sebab terpaksa. Lagi teruk, anda yang angkat kaki .. merajuk dan tarik muka .. hanya kerana meminta untuk tutup air jerangan di dapur. Uhh .. kepala digeleng sepuluh kali pun tak jadi apa… hurmmm..

Tak kurang juga anak lelaki, mana mahu nak buat kerja-kerja yang selalu dilakukan oleh perempuan? Hilanglah macho .. rasa macam kelakian kena sagat kat atas tar jalanraya .. erkk.

Anak Jadi ‘Raja’ Sebagai Berleluasa
Budaya anak menjadi raja semakin berleluasa sekarang. Sebab apa?. Sebab mereka tidak dididik menjadi ‘hamba’ sejak dari kecil. Ramai pasangan ibu bapa yang terlalu manjakan anak. Kehendak anak semua dituruti, al maklumlah .. berkemampuan lebih dan tak terima BR1M. Harga barang naik pun tak ada hal .. anak minta itu ini, diberikan sahaja .. agar dapat “I Love U Daddy …”.

Mereka tidak diajar untuk mengerti kesusahan dan kepayahan ibu bapa mereka. Ya ibu bapa kaya berharta .. tapi nak sampai berjaya begitu .. bukan mudah.Ada anak-anak ni ambil tahu? Mereka tidak diajar untuk memamahami bagaimana keadaannya bila ditempat ibu bapa mereka… jadi bagaimana nak tahu, bagaimana nak appreciate?
Ini Alasan Banyak ….
Bila ada beritahu .. jangan manjakan anak. Ini alasan mereka …

“Kesian anak tu kecik lagi..”
“Tengok Timah tu, nak dera anak ke apa?”
“Ish, janganlah bagi budak tu buat, dah jadi macam orang gaji je..”

Jika beginilah alasannya, bersiap sedialah untuk menjadi “hamba” kepada anak sampai ke tua. Bila anak jadi begini, kita kata mereka anak derhaka … nah, pi tempeleng diri sendiri … dari mana mereka itu datang kalau nasi tidak tumpah ke kuah?

Bukan itu sahaja…

Ada anak yang dah kahwin beranak pinak pun masih menyusahkan mak pak. Benda ni berlaku, dan saya sendiri dah banyak kali lihat dengan mata kepala sendiri .. bukan dari drama TV slot Akasia ye ..

Betul. Ini terjadi dalam dunia masa kini .. baju laki bini anak beranak si emak yang basuh. Umur dah lebih 30 tahun kot …

Makan lak … laki bini anak beranak … mak yang masak. Nak beli sesuatu kat kedai, diminta si ayah yang dok bertongkat pergi belikan. Adeh ..

Anak yang tidak dididik dengan kesusahan kerja sedari kecil, mereka akan kekok untuk melakukannya bila sudah jadi dewasa. Kalau buatpun, tak ikhlas dan hanya lakukan secara terpaksa. Mereka akan buat hanya bila disuruh.

Anak-anak yang telah dewasa, berumah-tangga, beranak-pinak ini akan jadi raja kerana tiada kesedaran dalam diri mereka. Mak bapak menjadi hamba mereka. Apa yang mereka tahu … selagi mak bapak ada, selagi itulah mereka terus bergantung hidup …

Saya bukan mahu para ibu bapa untuk dera anak. Dalam Islam sendiri pun ada tingkatan cara didik anak ini. Guna sahaja tips dan panduan yang telah Nabi Muhammad S.A.W sarankan. Jika nabi kata pukul .. maka pukullah .. jika nabi kata ajarkan anak sholat .. maka ajarkanlah.

Ibu bapa harus sedar, bermula dari anak berumur 2 tahun, mereka perlu dipupuk dan dididik supaya menjadi ‘hamba’. Arah mereka lakukan sesuatu, paksa mereka. Jangan terlalu lembut hati.

Usah terlalu kasihankan anak
Jangan terlalu memanjakan anak
Ajar mereka erti susah payah sejak kecil
Ajar mereka tentang kerja rumah
Ajar mereka erti kehidupan
Pupuk kesedaran dalam diri mereka
Ajar anak perempuan kerja-kerja mengemas, memasak, mencuci rumah dan segala macam kerja rumah.
Didik anak perempuan mengenai kebersihan, terutama kebersihan diri.
Anak lelaki kena biasakan mereka untuk ringan tulang.
Ajar juga anak lelaki untuk membuat kerja-kerja seperti bertukang, betulkan paip air, siram pokok dan macam-macam lagi.
Kalau boleh, ajar juga perkara yang anak perempuan buat seperti memasak. Tak ada salah, malah nanti akan jadi satu bonus sebagai seorang lelaki dewasa.

Anak kita, acuan kita. Ajari dan didik mereka dengan kasih sayang tapi perlu tegas dan pastikan mereka ikut arahan.

Biar dididik sebagai hamba, jangan bila dah besar jadi raja. Dan paling ditakuti, bertukar menjadi anak derhaka, yang dimurkai oleh Allah S.W.T

Sumber: www.hasrulhassan.com


Layan Anak Bukan Bila Ada Masa, Tapi Cuba “Cipta Masa” Ketika Bersama Mereka

Semua tahu kan, wanita ni seorang yang multitasking. Kiranya dalam satu masa, macam-macam kerja diorang boleh buat! Memasak lah, time tu juga nak melayan anak, nak letak baju dalam mesin basuh.

Sampaikan kadang boleh tertanya, macam mana kita boleh hebat macam tu eh? Macam Dr Redza Zainol ni, boleh tertanya macam mana isterinya boleh melayan anak sambil buat kerja. Kan? Jom tengok perkongsiannya.

Pandai betul isteri saya cari masa bermain dengan anak. Balik rumah, sambil buat kerja itu ini, sempat juga dia selit buat aktiviti dengan anak.

Satu hari saya tanya dia,

“Macam mana boleh selit masa main dengan anak?”

Suka pula dia tengok muka blur saya ni. Dia kata gini kat saya.

Beza saya dengan dia ialah saya main dengan anak bila saya ada masa. Tapi dia pula akan “Cipta Masa” supaya boleh main dengan anak setiap hari.

Terpelanting saya dibuatnya.

Barulah saya faham beza

“If I have time, I will play” dengan “I will make time to play”.

Ya Allah, terasa lalai sungguh. Dengan orang luar boleh pula saya set masa nak berjumpa. Sampai buntu masa nak bersama dengan anak. Tau-tau je anak dah besar.

Dia cerita lagi yang dia panggil ni sebagai “Special Time” bersama anak.

Syarat-syarat “Special Time” ni ialah :

✅ Kita cuma perlu luang minima 15 minit saja sehari untuk “Special Time” dengan anak.

✅ Pada hujung minggu, boleh dibuat beberapa kali dalam sehari.

✅ Masa ni kita luang hanya untuk diri kita dan anak.

✅ Aktiviti pula mesti ditentukan oleh anak.

Semasa Special Time, tugas mak ayah ialah fokus pada 5 perkara ni. Jom saya kongsikan.

1) Pujian

Contoh :

“Papa suka tengok kakak main anak patung tu, kakak jaga elok-elok ye”.

Anak terus tahu yang kita sedang perhatikan mereka dan anak dapat rasa diri mereka dihargai bila mereka bermain dengan elok.

2) Beri respon segera

Jika anak kata, “Dinosaur tengah kejar dengan singa”, kita pun ikut ulang dengan penuh semangat.

Barulah anak tahu yang mak ayah tengah mendengar.

3) Ajuk perlakuan anak

Bila anak mula susun blok, mak ayah pun boleh bina blok binaan sendiri.

Anak-anak akan tahu kita tengah beri perhatian.

4) Perhati dan huraikan perbuatan anak.

Contoh:

“Oh….adik susun blok hijau atas blok merah ye. Adik nak bina menara ye?”

5) Bersemangat

Penting ni, mak ayah jangan lemau pula.

Contoh :

“Wow! Cantiknya abang mewarna! Ibu sukalah mewarna dengan abang!”

Lepas ni anak pun tak nak cari gajet sebab mak ayah lagi pandai melayan anak berbanding gajet.


Petua Hilangkan Sakit Kepala, Migrain Dengan Daun Kari. Yang Ada Masalah Morning Sickness & Loya Pun Boleh Cuba Ni!

Daun kari cukup sinonim dengan masyarakat di Malaysia. Selain dari bau yang wangi, daun ini antara bahan masakan yang penting dalam sajian masakan kita.

Lebih-lebih lagi kalau masakan gulai ataupun kari. Wajib guna! Ada juga yang menggunakan daun kari untuk membantu masalah rambut beruban.

Tetapi tahukah anda, daun kari ni ada khasiatnya dalam kesihatan.Terutama bagi mereka yang mempunyai masalah sakit kepala, migrain dan loya-loya. Daun ini dikatakan boleh membantu mengatasi masalah tersebut. Nak tahu caranya, kena baca ni.

PETUA SAKIT KEPALA, MIGRAIN.

Petua bagi hilangkan sakit kepala terutama disebabkan darah tinggi/migraine/loya “morning sickness”, dan membuang angin dalam badan.

Caranya:

1)satu jug sederhana Tea O panas + 7 helai daun kari

Atau

2)Segelas Tea O panas + 3 helai daun kari

Boleh diamalkan setiap kali sarapan pagi, tengah hari dan malam.

Selamat mencuba. Insyaallah sangat mujarab bagi masalah migrain.

Petua Rawatan:  Puan Alisha


Wira Tragedi Tanah Runtuh Batang Kali Meninggal Dunia. Wargamaya Sayu & Titip Salam Takziah!

Bila ‘perginya’ seorang insan yang kita sayangi, ia satu kehilangan yang sukat dicari ganti. Bukan sahaja dirasai oleh ahli keluarga bahkan susulan pemergian Ketua Balai Bomba dan Penyelamat (BBP) Rawang, Abd Aziz Usoff yang sebelum ini menjadi antara pegawai yang bertugas ketika operasi tanah runtuh di Batang Kali, nyata membuatkan kita semua sayu mendengar perkhabaran kematiannya.

“Beliau seorang pegawai yang sangat berdedikasi dan komited terhadap tugas serta tanggungjawab terutama ketika melakukan operasi kebombaan. Kematian tuan Abd Aziz satu kehilangan yang sukar dicari ganti,”

Itu kata Pengarah Jabatan Bomba dan Penyelamat Malaysia (JBPM) Selangor, Datuk Norazam Khamis susulan pemergian Ketua Balai Bomba dan Penyelamat (BBP) Rawang, Abd Aziz Usoff kerana serangan jantung, semalam.

Memetik daripada laporan Harian Metro, Norazam berkata, Abd Aziz meninggal dunia jam 7.55 pagi pada usia 49 tahun.

Katanya, jenazah kemudiannya dibawa ke Hospital Kuala Lumpur (HKL) untuk bedah siasat sebelum dibawa ke Masjid Jamek Nurul Iman, Rawang untuk disolatkan.

“Allahyarham antara pegawai yang bertugas ketika operasi tanah runtuh di Batang Kali, baru-baru ini.

“Malah, beliau antara yang terawal tiba di lokasi kejadian bagi membantu operasi penyelamatan walaupun tragedi berkenaan bukan berada di bawah kawasan jagaan beliau,” katanya ketika dihubungi Harian Metro, hari ini.

ARTIKEL MENARIK

Noorazam berkata, Allahyarham yang berasal dari Kampung Banggol Penyegat, Karangan, Kulim di Kedah sudah berkhidmat dengan pasukan JBPM selama 15 tahun.

Katanya, Allahyarham meninggalkan seorang balu iaitu Siti Mardhiah Nayan@Ahmad serta empat cahaya mata lelaki.

“Jenazah selamat dikebumikan di Tanah Perkuburan Islam Masjid Jamek Al Ittihad, Sungai Kob, Karangan, Kulim, Kedah, jam 9.30 malam semalam,” katanya.

ARTIKEL BERKAITAN :


Kekalkan Kulit Wajah Bersih & Bebas Bintik-bintik Hitam Dengan Petua Ni. Mudah & Berkesan!

Memiliki wajah yang bersih dan bebas daripada cela tentu ada usaha yang harus dilakukan dan ada rutin penjagaannya yang khusus. Itu memang tidak boleh dinafikan, bak kata pepatah kalau tidak dipecahkan ruyung, manakan dapat sagunya.

Jadi sebagai salah satu usaha yang boleh kita lakukan hari ini, adalah dengan mengamalkan petua alami ini dalam perawatan dan penjagaan kulit wajah. Usaha  konsisten yang dilakukan ini akan  menjadikan wajah terlihat lebih bersih dan sekali gus memudarkan bintik-bintik hitam jika ada.

Nak tahu bagaimana, ayuh baca perkongsian daripada perkongsian di fb milik Lelawati Lela yang sering dilihat gemar berkongsi pelbagai petua di media sosial. Jom semak.

HILANGKAN PARUT DAN BINTIK HITAM.

Hai korang.Ingat Kekla lagi tak? Hehe pagini Kekla nak bagi korang satu petua yang senang sesangat untuk hilangkan parut dan bintik-bintik hitam kat muka. Yang pasti bahannye semulajadi dan selamat.

Lemon. Yup! Lemon je korang.

Caranya mudah sangat, korang belah 2 lemon tu kemudian amik lemon yang sebelah je perahkan untuk dapatkan jusnya.

Then, amik jus lemon tadi sapukan pada kulit muka korang yang berparut dan bintik-bintik tu.

Oh ya sebelum Kekla terlupa, buat ni selepas korang cuci muka tau! Jangan pulak muka penuh dengan mekap korang pergi sapu jus lemon tu. Sebab ade yang tanya. So Kekla kena la jawab kan.

Kemudian biarkan selama 10-15 minit lepas tu boleh bilas dengan air suam dan keringkan muka pakai tuala yang kering dan bersih.

Buatlah 3x seminggu ye tapi nak nampak kesan tu amik masa sikit almaklum bahan semulajadilah katakan.

Lemon mengandungi Asam Alpha dan Askorbat-L yang dapat membantu mengurangkan parut jerawat serta dapat membantu membersihkan liang pori. Lemon juga dikenali sebagai agen menghilangkan parut atau bintik hitam pada wajah.

Okey korang try la buat ye mudah-mudahan parut dan bintik hitam kat muka tu pudar atau hilang.


Berjaya Latih Anak, 2 Bulan Tanpa Gajet, 10 Cara Ibu Hebat Ni Kongsikan, Wow!

Anak terlampau gila gajet sangat memeningkan ibu ayah. Menangis dan memberontak setiap masa adalah kes parah bagi anak-anak. Korek rahsia ibu ini yang berjaya melatih anaknya 100 peratus tanpa gajet dalam masa 2 bulan.

2 BULAN ANAK TANPA GAJET
Sebelum aku cita apa yang aku buat untuk pisahkan uwais dengan gajet, aku nak cerita dulu sikap aku sebagai mak bapak dan sikap uwais sebagai anak. Aku bisnes online , ada 10 orang staff . ratusan stokis . Aku induk kepada company ,jadi hidup aku tersangatlah sibuk . Kadang-kadang nak kiss suami pun tak sempat hehehehehehe, tapi aku takde BIBIK / MAID.

Kami suami isteri bangunkan company, anak ( uwais ) mangsa kesibukan kami. Uwais umur 3 tahun, nak perhatian tapi kami sibuk kami suap dia dengan CARTOON. 24 jam dekat umah tv, kat opis hp ,dalam keta hp ,nak makan hp , nak tido pun hp .nak keluar r shoping SEMUA IPAD / HP sampai kan aku beli 1 ipad khas untuk uwais. Sentiasa hotspot dgn hp aku . TERUK KAN ?

Tapi 1 hari aku rasa uwais tahap yang teruk. Aku tengah tidur dia gerak aku nak hp, balik umah Tok dia nak hp walaupun ada sepupu dia , dia tetap nak hp, tak dapat menangis tahap teruk, berguling-guling.

JADI APA AKU BUAT ?
Kesan dapat di lihat seawal minggu pertama

Sekarang dah 2 bulan lebih Uwais tanpa gajet langsung takde walaupun 1 minit. Tiada istilah main kejap , takde pantau . STOP KAN TERUS .

1. PERMULAAN TUKAR IPAD KEPADA TV
Kenapa ? sebab nak buang focus mata dia kepada ipad. Bila anak terlalu tenung ipad , lama-lama mata dengan tangan dia akan rosak . Umah aku smart tv , boleh link dengan youtube, tapi aku cakap kat dia tak boleh buka, tengok tv je. So setiap pagi dia nak tengok hp aku akan buka tv. Mula-mula memang dia menangis sebab tv takde cartoon yang dia suka . Dia akan suruh kita tukar tukar tapi lama-lama dia akan redha dengan konsep TV tu . Dia tetap akan tengok walaupun bukan cartoon fav dia.

2. DEKAT OFFICE PUN ADA TV
Bila berjaya kat rumah tapi pergi office dia akan boring, dia nak hp lagi so aku beli lak 1 TV letak kat office.

3. BELI APA YANG DIA SUKA DAN BOLEH BELAJAR

Uwais takde mainan, teruknye kami sebagai ibu bapa. Kalau ada pun setakat patung otomen je, patut gila gajet . Dia boring sebenarnya , permulaan aku hanya beli 1 mainan LEGO . First aku duduk dengan dia susun-susun lego. Bina lego
Sekarang dia pandai bina lego sendiri, istana , pistol ,kereta . tugas kita ?

Setiap kali dia cakap ” ami ami ” ,dia tunjuk apa yang dia buat. Walaupun kita sibuk, hanya 1 word yang buat dia semangat .

“ WAHHH CANTIK NYEEE . atau WAHHH UWAIS PANDAI “. Tepuk tangan .. dia akan seronok sangat, percaya lah.
.
4 . TAMBAH MAINAN MASA KE SEMASA

Aku sibuk jadi aku takde masa, semua mainan aku beli. Nak murah beli kt MR DIY .( google outlet MR DIY ). Aku beli yang dia boleh explore dan learn, contoh abc dan animal puzzle ,patung kereta , patung kereta . robot , otomen, ( tgk gambar aku contoh mainan uwais )

Lego dan beberapa mainan aku bawak ke opis dan tinggal kan kat sana . Sebab bagi dia main kat sana. Bila dia dah biasa dgn keadaan umah .

Kalau utube OTOMEN pun dia buat bodo je. seronok susun lego . Masa ni uwais 70% dah lupa gajet dia . Bangun pagi sambil tgk tv dia akan susun lego . TV yang dia redha ntah katon apa ntah . Takde ASTRO CERIA ,pakai tv biasa pepagi ada cartoon tu .so habis masa cartoon habis lah. dia akan main sendiri .

5. MINIMA 1 MINGGU SEKALI MAIN PLAYGROUND
Ni memang ramai parent susah buat faktor kekangan masa tapi sebenarnya aktiviti luar ni sangat penting, bg dia berkawan . Playground sebenarnya tak terhad kepada kawasan taman je . aku bawak smua playground yang aku sempat ,

PLAYGROUND BUKAN TERHAD WAKTU PETANG SAHAJA ..
Pukul 9 malam pun aku bawak main playground , kol 10 balik.

Contoh aku ada nak jmpa client, aku setkan jumpa kt KFC . Kenapa, sebab ada playground . Jumpa kt MCD ,jumpa kt mydin . Kadang tak makan pun tapi sebab hampir dengan playground, Duduk seat paling dekat dengan playground, sangat membantu didik uwais jadi displin .

6. PLAYGROUND DISPLIN KAN ANAK
” UWAIS . jom pergi playground tapi kol 10 kita balik ok . Uwais budak baik . janji ? ”
uwais : anjiiii. Ulang ayat ni 10 kali masa otw pergi main playground. Bila dah dia dok main tu , kol 9.55 .

” uwais kita nak balik dah , lg 5 minit je ( tunjuk jam kt tangan ) Uwais dah janji kan?

Tepat kol 10 panggil dia ” uwais pukul 10 dah , jom balik uwais dah janji kan ” memula dia memang akan nangis .

Dia nak main lagi, tak puas main . tapi lama-lama dia pegang dengan janji dia .Habis main ..” uwais tak nangis . nanti kita datang lg ” .

7 . DIDIK DISPLIN TAPI MAK AYAH JANGAN MENIPU ATAU MUNGKIR JANJI

” Uwais kemas rumah, kemas semua lego . Kalau tak kemas petang ni kita tak pergi PLAYGROUND , kalau tak mamy tak tengok otomen , Uwais kemas rumah mamy bagi coklat ” . Kalau dia kemas .. mesti bawak playground atau apa-apa janji yang kita buat.

Aku tak suka menipu anak . Kalau aku takleh bawak aku paksa suami aku bawak hehehe .Kadang aku sorok lego dia, dia cari. UWAIS jom MANDI .. pas mandi mamy bagi lego

Konsep ni boleh displin kan anak dengan semua keadaan . Dia nak air kotak, dia nk tengok tv, “uwais kemas umah dulu ,mamy bagi air kotak”. Dia faham untuk di didik, kita jangan tipu dia dengan janji palsu bulan dan bintang.

8. BELI BUKU MEWARNA DAN CRAYON COLOUR
Yang ni ni best, buku n crayon colour murah je . Uwais suka sangat mewarna, semua buku beli semua habis dia warna walapun SEDIH ! haha tak betul warna nya tapi dia dapat pegang batang warna dengan kenal warna .

Kenapa CRAYON ? 12 batang baru 3.90 . beli size jumbo, yang besar so tak patah . tak payah susah nak asah . Buku baru rm1.50 . mudah nya nk buat anak seronok. Beli pensil box spiderman . Lepas warna simpan dalam crayon colour dalam box .

Semua anak-anak sangat rajin sebenarnya. Kalau aku cakap UWAIS JOM KEMAS UMAH, dia akan kutip semua crayon colour , lego . semua simpan . Dia akan cakap ” AMI ENAT NYEE ” ( mamy penat nye ).

9. BELI PLAYDOH DAN MAINAN NO 1 PALING DIA SUKA

Uwais suka sgt2 dgn playdoh. playdoh modal tak mahal pun. yang basic dalam rm45 kat toy & us kalau kt MR DIY murah skit. Aku beli playdoh sebab tanah liat tu tak melekat kat lantai atau kotor kan lantai, aku beli jugak pemotong sayur ( kayu )
so lantai tak kotor, nanti dia buat piza , dia buat roti , dia letak dalam pinggan bagi kita makan.. walaupn kita sibuk dengan laptop.

Buat-buat je makan . uwais happy sangat kita makan dia nye playdoh. kalau nak bagi reward kat uwais sebab perangai baik , beli doh tu rm5.90 je. Berbaloi kan ?

10 . MACAM MANA KALAU TENGAH MAKAN ? DALAM KERETA ? MESTI NAK HP KAN ?

Benda yang sama gak, betul memang nk hp . Selalu nye aku bawak mainan dia ,
mainan yang simple contoh mcm puzzle . otomen , animal ( tgk gmbr tengah makan )

Dulu sampai 1 tahap aku takut nak bawak uwais pergi mall . Nanti dia duduk dalam storller dia nak hp . Tapi tu sebenarnya tu semua atas diri kita as ibu n bapa nak didik anak. GAJET atau tak semua boleh di bentuk .Kadang-kadang aku bagi dia gula-gula, kadang bagi sugus tapi bukan hari-hari pun.

Dalam kereta pun ada otomen , pergi hotel pun ada otomen . bg dia tak boring n sentiasa nak bermain, otomen patung ye bukan otomen UTUBE . klau tak otomen pun animal pun dia suka.

Sekarang Uwais 99.9% dah tak bergajet, tinggal dengan mak tok pun dia tak minta gajet. Semua mainan dia aku bawak balik umah mak tok
Paling aku happy dalam tempoh 2 bulan ni, NO TV ? NO PROB, pasang otomen atau tobot pun tak tengok sangat.

TV KAT OFFICE ? sekadar tv.. tak pasang pun no prob, perubahan sangat besar bagi aku dan suami ..

LECEH ? Permulaan nye memang rasa macam tu tapi percaya lah bila korang tengok anak tanpa gajet 1 kepuasan teramat sangat. rasa lapang dan bahagia. Bila anak tanpa gajet 1 benda yang sangat ketara perubahan uwais DENGAR CAKAP
.
Jujur cakap, anak gajet atau tak 100% adalah kehendak ibu bapa tu sendiri
kalau kita sendiri malas dan rimas dengan tangisan anak2 , jadi ubat kepada kemalasan kita tu
adalah GAJET !

paling sedih ipad uwais aku sorok , tp punya sorok sampai sekarang ntah mana.. aku sendiri lupa ipad tuheheheheheh..

share UNTUK IBU BAPA PEKA ANDA TANPA GAJET

Kredit: Nurul Diana


Pensyarah ‘Mengamuk’ Mahasiswa B40 Tak Ada Laptop, Ini Reaksi Timbalan Naib Canselor HEP UiTM.

Kecoh pagi ini apabila tular video seorang pensyarah mengeluarkan kata-kata kurang enak didengar setelah mendapati pelajarnya tidak menggunakan laptop semasa pembelajaran secara online berlangsung.

Teguran yang bertujuan untuk memudahkan pembelajaran dilakukan bagi pelajarnya yang masih belum mempunyai laptop menjadi lebih mengejutkan apabila pensyarah berkenaan didapati mempersendakan golongan B40 yang tidak mementingkan pelajaran anak.

Lantaran itu, ramai warganet tampil meluahkan rasa tidak puas hati dengan sindiran kata-kata pensyarah berkenaan.

Rentetan daripada insiden itu, Timbalan Naib Canselor BHEP, Prof Dr Mohd Sazili Shahibi bergegas ke UiTM kampus di Perak itu untuk mendapatkan maklumat serta gambaran situasi sebenar.

Susulan berikutan klip video yang tular memaparkan seorang pensyarah Universiti Teknologi MARA yang didakwa menghina seorang mahasiswa yang tidak memiliki komputer riba, dengan langkah yang proaktif, Prof. Dr. Mohd. Sazili Shahibi selaku Timbalan Naib Canselor Bahagian Hal Ehwal Pelajar (BHEP) telah bergegas ke UiTM Seri Iskandar untuk mendapatkan gambaran situasi sebenar isu ini.

BHEP sentiasa cakna dan ambil peduli akan permasalahan mahasiswa khusunya golongan mahasiswa B40 UiTM.

Apa yang pasti, kejadian ini menjadi iktibar kepada semua pihak.


Walau Isteri Banyak Menyumbang Aset, Namun Bahagian & Hak Isteri Paling Sikit!

Usah ambil mudah bab pembahagian harta untuk diri kita sebagai isteri hingga tidak membuat sebarang persiapan untuk diri.

Ini dek kerana beranggapan harta suami akan menjadi milik mutlak isteri jika berlaku sesuatu yang tidak diduga.

Namun hakikatnya, hak isteri ke atas harta peninggalan suami adalah bahagiannya paling sedikit.

Hal ini dijelaskan lagi oleh peguam Roslina Sabiyah & Co. Jom semak dan fahami perkongsian ini.

Mudahnya Belajar Faraid – (Bahagian Isteri)

Kenapa nak mulakan dgn bahagian isteri dulu? Sebenarnya tak kisah mana dulu, cuma yang paling banyak soalan pasal faraid ini diajukan dari pihak isteri. Biasalah, isteri kan minister of finance merangkap minister of home affairs kan.. mestilah dia nak kena tau hak dia dulu. Walaupun isteri yang paling banyak menyumbang dalam pencarian aset dan harta suami, hakikatnya bahagian isterilah yg paling sikit.. inilah fakta yg ramai isteri2 terlepas pandang..

Bahagian faraid isteri ada 2 keadaan

– 1/4 : bila si mati TAK ADA anak
– 1/8 : bila si mati ADA anak

Dalam pembahagian faraid si mati suami, kita tak tengok isteri mana yg ada anak atau tak..tapi yg kita tengok ialah SI MATI ada tinggalkan anak atau tak? Kalau ada.. bahagian isteri2 akan dibahagi sama rata tak kira sama ada isteri tu ada anak atau tak ada.

Contoh pengiraan :

1) Si mati meninggalkan 2 orang isteri. Isteri pertama ada 2 orang anak, isteri kedua tak ada anak. Berapa setiap isteri akan dapat? 1/8 bahagi 2 isteri kerana si mati ada anak. Maka setiap isteri akan dapat 1/16 (walaupun isteri kedua tak ada anak dia tetap dapat 1/16 juga).

2) Si mati meninggalkan 2 orang isteri. Isteri pertama tak ada anak, isteri kedua seorang janda yang ada 2 orang anak (anak dengan suami terdahulu). 1/4 bahagi 2 isteri kerana si mati tak ada anak. Maka setiap isteri akan dapat 1/8 (walaupun isteri kedua ada anak dengan suami terdahulu). Anak tiri tidak mewarisi harta pusaka daripada bapa tiri.

3) Si mati meninggalkan 4 orang isteri dan ada anak. Setiap seorang isteri akan dapat 1/32 tak kira isteri tu ada anak ramai atau tak ada anak langsung, bahagian mereka sama sahaja.

Kalau macam tu tak adil la isteri pertama pun dapat bahagian sama dgn isteri muda. Isteri pertama dah kawin 20 tahun. Isteri muda baru je kawin setahun tapi dapat bahagian yg sama juga.

Sebenarnya, untuk isteri pertama mereka boleh dapat bahagian faraid dan juga boleh tuntut harta sepencarian ke atas harta suami yg dibeli dalam tempoh perkahwinan mereka. Isteri muda hanya berhak ke atas bahagian faraid tetapi tidak berhak menuntut harta sepencarian tersebut melainkan harta baru yang dibeli sebaik tempoh mereka mula berkahwin.

Secara ringkasnya, sifir faraid isteri-isteri ialah :

Jika si mati (suami) ada anak :
1 isteri – 1/8
2 isteri – 1/16
3 isteri – 1/24
4 isteri – 1/32

Jika si mati (suami) tiada anak :
1 isteri – 1/4
2 isteri – 1/8
3 isteri – 1/12
4 isteri – 1/16

Mudahkan kalau dah faham? Biar tahu jangan keliru.


Isteri Selamat Lahir Anak Ke-3, Hadiah Bermakna Ziyad Menang Emas di Para ASEAN Games!

Atlet paralimpik negara, Muhammad Ziyad Zolkefli yang baru sahaja memenangi pingat emas dalam sukan Para Asean Games Solo 2022 peroleh hadiah paling bermakna dalam hidupnya apabila dikurniakan cahaya mata ketiganya sejurus pulang ke tanah air.

Berita gembira ini dikongsikan olehnya sendiri melalui laman sosial Instagram miliknya dalam satu perkongsian baru iaitu beberapa keping gambar selepas selesai isterinya, Zafirah Nasir melahirkan anak mereka itu.

Dalam hantaran tersebut, Ziyad menyatakan rasa syukur dan dalam pada masa yang sama akui rasa gemuruh sewaktu diberi peluang untuk menyambut sendiri kelahiran anaknya dengan bantuan doktor.

“Alhamdulillah, pengalaman ini yang paling berharga dalam seumur hidup. Dapat menyambut anak sendiri kalau nak diceritakan memang sangat gemuruh.

“Tapi di sisi saya ada seorang doktor professional yang selalu nenjaga saya. Terima kasih memberikan pengalaman yang tak dapat di tukar ganti,” tulisnya.

Menerusi hantaran lain, Ziyad juga turut berkongsi momen manis dengan memuat naik beberapa foto wajah anak ketiganya.

“Anak tunggu ayah pulang dari para asean Solo, Indonesia tetap tunggu ayah balik juga baru keluar. Diberikan kesempatan untuk berada di sini yang tersayang @zafra_nasir dan terima kasih doktor Khamsiah memberikan pegalaman yang berharga,” coretnya.

Terdahulu, Ziyad dan Zafira mendirikan rumah tangga pada November 2016 dan hasil perkahwinan itu pasangan ini dikurniakan dua cahaya mata, Zuhayra Zafra,5 dan Thariq Zavier, 3.